# **บทที่** ๑

**สภาพทั่วไปของจังหวัดสกลนคร**

**๑. ที่ตั้งและอาณาเขต**

จังหวัดสกลนครตั้งอยู่ทางภาคตะวันออกเฉียงเหนือของประเทศไทย เป็นที่ราบสูง ล้อมรอบด้วยภูเขาและป่าไม้ เส้นรุ้งที่ ๑๖ องศา ๔๕ ลิปดาถึง ๑๘ องศา ๑๕ ลิปดาเหนือ และเส้นแวงที่ ๑๐๓ องศา ๑๕ ลิปดาถึง ๑๐๔ องศา ๓๐ ลิปดาตะวันออก มีขนาดพื้นที่ประมาณ ๙,๖๐๕.๗๖ ตารางกิโลเมตร หรือประมาณ ๖,๐๐๓,๖๐๒ ไร่ ตั้งอยู่เหนือระดับน้ำทะเล ๑๗๒ เมตร ห่างจากกรุงเทพมหานคร ประมาณ ๖๔๗ กิโลเมตร ทางรถยนต์ ห่างจากสะพานมิตรภาพไทย - ลาวแห่งที่ ๒ จังหวัดมุกดาหาร ประมาณ ๑๒๐ กิโลเมตร และสะพานมิตรภาพไทย - ลาวแห่งที่ ๓ จังหวัดนครพนม ประมาณ ๙๐ กิโลเมตร ซึ่งเป็นเขตแดนระหว่างประเทศไทยกับสาธารณรัฐประชาธิปไตยประชาชนลาว จังหวัดสกลนครมีอาณาเขตติดต่อกับเขตจังหวัดดังต่อไปนี้

**ทิศเหนือ** จรดอำเภอเฝ้าไร่ อำเภอโซ่พิสัย จังหวัดหนองคาย

อำเภอพรเจริญ อำเภอเซกา จังหวัดบึงกาฬ

อำเภอนาทม อำเภอศรีสงคราม จังหวัดนครพนม

**ทิศตะวันออก** จรดอำเภอนาหว้า อำเภอโพนสวรรค์ อำเภอนาแก

อำเภอวังยาง อำเภอปลาปาก อำเภอเมืองนครพนม

จังหวัดนครพนม

**ทิศใต้** จรดอำเภอดงหลวง จังหวัดมุกดาหาร

อำเภอนาคู อำเภอเขาวง อำเภอสมเด็จ

อำเภอคำม่วง จังหวัดกาฬสินธุ์


อำเภอวังสามหมอ อำเภอกุมภวาปี จังหวัดอุดรธานี

**ทิศตะวันตก** จรดอำเภอไชยวาน อำเภอหนองหาน อำเภอทุ่งฝน

อำเภอบ้านดุง จังหวัดอุดรธานี

**รูปภาพที่ ๑**

**แสดงแผนที่จังหวัดสกลนคร**



ที่มา **:** สำนักงานโยธาธิการและผังเมืองจังหวัดสกลนคร (ข้อมูล ณ วันที่ ๒๐ กุมภาพันธ์ ๒๕๖๑)

**๒ การปกครอง**

จังหวัดสกลนครแบ่งเขตการปกครองออกเป็น ๑๘ อำเภอ ๑๒๕ ตำบล ๑,๕๒๐ หมู่บ้าน องค์การบริหารส่วนจังหวัด ๑ แห่ง เทศบาลนคร ๑ แห่ง

เทศบาลตำบล ๖๕ แห่ง องค์การบริหาร ส่วนตำบล (อบต.) ๗๔ แห่ง และแบ่งเขตพื้นที่ดังนี้

**ตารางที่ ๑.๑ แสดงอาณาเขตการปกครองจังหวัดสกลนคร**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ลำดับ** | **อำเภอ** | **เขตปกครองจังหวัดสกลนคร** | | | | | | |
|  | **ตำบล** | **หมู่บ้าน** | **อบจ.** | **ทน.** | **ทต.** | **อบต.** | **พื้นที่ (ไร่)** |
| ๑ | เมืองสกลนคร | ๑๖ | ๑๗๓ | ๑ | ๑ | ๙ | ๘ | ๕๗๑,๔๗๔ |
| ๒ | สว่างแดนดิน | ๑๖ | ๑๘9 |  |  | ๗ | ๑๑ | ๖๐๖,๒๕๐ |
| ๓ | วานรนิวาส | ๑๔ | ๑๘๒ |  |  | 6 | ๙ | ๖๒๕,๖๒๕ |
| ๔ | พรรณานิคม | ๑๐ | ๑๓๕ |  |  | 8 | ๓ | ๔๒๑,๑๑๒ |
| ๕ | บ้านม่วง | ๙ | ๙๘ |  |  | 2 | ๘ | ๕๓๑,๒๕๐ |
| ๖ | อากาศอำนวย | ๘ | ๙๔ |  |  | 6 | ๓ | ๓๖๕,๖๒๕ |
| ๗ | วาริชภูมิ | ๕ | ๗๑ |  |  | 4 | ๒ | ๒๙๗,๕๗๘ |
| ๘ | พังโคน | ๕ | ๖๙ |  |  | 4 | ๒ | ๒๓๙,๘๔๔ |
| ๙ | กุสุมาลย์ | ๕ | 71 |  |  | 1 | ๕ | ๒๘๓,๗๕๐ |
| ๑๐ | เจริญศิลป์ | ๕ | ๕๙ |  |  | 1 | ๕ | ๒๕๐,๖๒๕ |
| ๑๑ | โพนนาแก้ว | ๕ | ๕3 |  |  | 3 | ๒ | ๒๒๐,๐๐๐ |
| ๑๒ | ภูพาน | ๔ | ๖๕ |  |  | 2 | ๒ | ๔๑๗,๕๐๐ |
| ๑๓ | คำตากล้า | ๔ | ๖๑ |  |  | 2 | ๓ | ๒๕๑,๒๕๐ |
| ๑๔ | โคกศรีสุพรรณ | ๔ | ๕๓ |  |  | 1 | ๓ | ๑๓๒,๕๐๐ |
| ๑๕ | ส่องดาว | ๔ | ๔๖ |  |  | 5 | - | ๑๙๘,๕๙๔ |
| ๑๖ | เต่างอย | ๔ | ๓๒ |  |  | - | ๔ | ๒๐๕,๐๐๐ |
| ๑๗ | นิคมน้ำอูน | ๔ | ๒๙ |  |  | - | ๔ | ๑๐๑,๒๕๐ |
| ๑๘ | กุดบาก | ๓ | ๔๐ |  |  | 4 | - | ๒๘๔,๓๗๕ |
| **รวม** | | **๑๒๕** | **๑,๕๒๐** | **1** | **1** | **65** | **๗๔** | **๖,๐๐๓,๖๐๒** |

ที่มา : สำนักงานส่งเสริมการปกครองท้องถิ่นจังหวัดสกลนคร (ข้อมูล ณ วันที่ ๗ สิงหาคม ๒๕๖๑)

**๓ ประชากร**

**ตารางที่ ๑.๒ แสดงจำนวนประชากรและบ้านในจังหวัดสกลนคร**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ลำดับ** | **อำเภอ** | **จำนวนประชากร ปี ๒๕๕8** | | | **จำนวนประชากร ปี ๒๕๕9** | | | **จำนวนประชากร ปี 2560** | | | |
| **ชาย** | **หญิง** | **รวม** | **ชาย** | **หญิง** | **รวม** | **ชาย** | **หญิง** | **รวม** | **จำนวนบ้าน** |
| ๑ | เมืองสกลนคร | 96,449 | 98,510 | 194,959 | 96,432 | 98,737 | 195,169 | 96,849 | 99,348 | 196,197 | 38,278 |
| ๒ | สว่างแดนดิน | 75,197 | 75,592 | 150,789 | 75,414 | 76,006 | 151,420 | 75,430 | 76,061 | 151,491 | 44,157 |
| ๓ | วานรนิวาส | 62,393 | 62,543 | 124,936 | 62,629 | 62,886 | 125,515 | 62,759 | 62,951 | 125,710 | 34,455 |
| ๔ | พรรณานิคม | 39,843 | 40,380 | 80,223 | 40,011 | 40,503 | 80,514 | 39,984 | 40,544 | 80,528 | 26,683 |
| ๕ | อากาศอำนวย | 35,593 | 35,295 | 70,888 | 35,752 | 35,566 | 71,318 | 35,833 | 35,684 | 71,517 | 22,391 |
| ๖ | บ้านม่วง | 35,571 | 34,943 | 70,514 | 35,690 | 35,054 | 70,744 | 35,788 | 35,162 | 70,950 | 20,066 |
| ๗ | พังโคน | 26,138 | 26,676 | 52,814 | 26,207 | 26,756 | 52,963 | 26,244 | 26,808 | 53,052 | 20,213 |
| ๘ | วาริชภูมิ | 26,031 | 26,541 | 52,572 | 26,079 | 26,637 | 52,716 | 26,123 | 26,695 | 52,818 | 16,644 |
| ๙ | กุสุมาลย์ | 23,439 | 23,696 | 47,135 | 23,622 | 23,820 | 47,442 | 23,655 | 23,922 | 47,577 | 14,329 |
| ๑๐ | เจริญศิลป์ | 22,519 | 22,229 | 44,748 | 22,663 | 22,364 | 45,027 | 22,672 | 22,419 | 45,091 | 12,279 |
| ๑๑ | คำตากล้า | 19,975 | 19,720 | 39,695 | 20,063 | 19,905 | 39,968 | 20,047 | 19,955 | 40,002 | 13,194 |
| ๑๒ | ภูพาน | 18,608 | 18,112 | 36,720 | 18,633 | 18,193 | 36,826 | 18,663 | 18,223 | 36,886 | 11,880 |
| ๑๓ | โพนนาแก้ว | 18,313 | 18,234 | 36,547 | 18,378 | 18,301 | 36,679 | 18,429 | 18,341 | 36,770 | 12,435 |
| ๑๔ | โคกศรีสุพรรณ | 17,048 | 17,203 | 34,251 | 17,085 | 17,328 | 34,413 | 17,088 | 17,332 | 34,420 | 12,515 |
| ๑๕ | ส่องดาว | 17,495 | 16,922 | 34,414 | 17,595 | 17,102 | 34,697 | 17,604 | 17,146 | 34,750 | 8,948 |
| ๑๖ | กุดบาก | 16,480 | 16,360 | 32,840 | 16,568 | 16,416 | 32,984 | 16,617 | 16,452 | 33,069 | 10,116 |
| ๑๗ | เต่างอย | 12,109 | 11,977 | 24,086 | 12,164 | 12,076 | 24,240 | 12,159 | 12,101 | 24,260 | 8,105 |
| ๑๘ | นิคมน้ำอูน | 7,486 | 7,280 | 14,766 | 7,508 | 7,370 | 14,878 | 7,451 | 7,336 | 14,787 | 4,368 |
| **รวม** | | **570,684** | **572,213** | **1,142,897** | **572,493** | **575,020** | **1,147,513** | **573,395** | **576,480** | **1,149,875** | **368,075** |

*ที่มา : ที่ทำการปกครองจังหวัดสกลนคร (ข้อมูล ณ วันที่ 1 มีนาคม 2561)*

ประชากรในจังหวัดสกลนครแยกตามกลุ่มอายุมากที่สุด ได้แก่ กลุ่มอายุระหว่าง 45 - 49 ปี จำนวน 101,637 คน รองลงมา ได้แก่ กลุ่มอายุระหว่าง 40 - 44 ปี จำนวน 100,842 คน และแยกตามกลุ่มอายุ น้อยที่สุด ได้แก่ กลุ่มอายุระหว่าง ๗๕ – ๗๙ ปี จำนวน 16,945 คน รองลงมากลุ่มอายุ ๘๐ ปีขึ้นไป 16,753 คน

**แผนภูมิที่ ๑.1 แสดงจำนวนประชากรชาย - หญิง ในจังหวัดสกลนคร แยกตามกลุ่มอายุ ปี 2561 (เฉพาะผู้มีสัญชาติไทยและมีชื่ออยู่ในทะเบียนบ้าน)**

255

*ที่มา : ที่ทำการปกครองจังหวัดสกลนคร (ข้อมูล ณ วันที่ 1 มีนาคม 2561)*

**๔. สภาพทางกายภาพ**

**๔.๑ ลักษณะภูมิประเทศ**

ลักษณะภูมิประเทศโดยทั่วไป ทางด้านทิศใต้เป็นเทือกเขาสูงจากนั้นจะค่อย ๆ เอียงลาดลงมาทางทิศเหนือและทิศตะวันออก พื้นที่อยู่สูงกว่าระดับน้ำทะเลประมาณ ๑๗๒ เมตร ขนาดพื้นที่ของจังหวัดสกลนครเป็นลำดับ ๑9 ของประเทศ และลำดับ ๘ ของภาคตะวันออกเฉียงเหนือ ลักษณะภูมิประเทศแต่ละบริเวณ ดังนี้

**1) พื้นที่ตอนใต้** สภาพพื้นที่เป็นที่ราบสูงบนเทือกเขาภูพานและที่ราบระหว่างหุบเขามีสภาพพื้นที่แบบลูกคลื่นลอนลาดอยู่บริเวณอำเภอกุดบาก มีลำธารและลำห้วยอันเกิดจากเทือกเขาหลายแห่งมีป่าไม้และทุ่งหญ้า เหมาะสำหรับการเลี้ยงสัตว์

**2) พื้นที่ตอนตะวันออก** มีสภาพพื้นที่แบบลูกคลื่นลอนลาดรวมถึงบริเวณที่ติดกับ อำเภอนาแก จังหวัดนครพนม

**3) พื้นที่ตอนตะวันตก** สภาพพื้นที่ส่วนใหญ่เป็นที่ราบสลับกับพื้นที่แบบลูกคลื่นลอนลาด   
เหมาะสำหรับการทำไร่บริเวณที่ติดกับอุดรธานี

**4) พื้นที่ตอนกลาง** สภาพพื้นที่เป็นที่ราบต่ำเหมาะแก่การทำนา โดยเฉพาะท้องที่อำเภอเมือง ที่มีหนองหาร ทำให้มีน้ำตลอดปี มีอาณาเขตกว้างประมาณ ๗ กิโลเมตร ยาวประมาณ ๑๘ กิโลเมตร ระดับน้ำลึกประมาณ 2 - 4.5 เมตร หนองหารเป็นที่รองรับน้ำจากแม่น้ำต่างๆ หลายสาย

**5) พื้นที่ตอนเหนือ** สภาพพื้นที่เป็นลูกคลื่นลอนลาด มีสภาพเป็นป่าปนไร่ ป่าส่วนใหญ่เป็นพวกป่าแดงโปร่ง มีไม้เต็ง ไม้รัง พลวง เหนือที่ตั้งอำเภออากาศอำนวยและริมน้ำสงครามบางส่วนเป็นที่ราบลุ่มน้ำท่วม   
ซึ่งใช้ทำนาได้บางส่วนเท่านั้น ส่วนใหญ่จะทิ้งไว้รกร้างว่างเปล่า มีพวกไม้พุ่มเตี้ย และหญ้าขึ้นปกคลุมทั่วไป

**๔.๒ ลักษณะภูมิอากาศ**

**ลักษณะทั่วไป** สกลนครเป็นจังหวัดหนึ่งในจำนวน 20 จังหวัดในภาคตะวันออกเฉียงเหนือซึ่งเป็นภาคที่แห้งแล้งกว่าภาคอื่นๆ ในประเทศไทย เนื่องจากสภาพภูมิประเทศเป็นที่ราบสูงดอนดินเป็นหินตะกอนดูดซับน้ำและเก็บรักษาน้ำไว้ไม่ได้ แม้ปริมาณน้ำฝนที่ตกแท้จริงแล้วมากกว่าภาคเหนือและภาคกลาง

**ฤดูกาล**

**1) ฤดูฝน** โดยทั่วไปจะเริ่มตั้งแต่ประมาณกลางเดือนพฤษภาคม ถึงกลางเดือนตุลาคม รวมเวลา 4-5 เดือน ฝนที่ตกส่วนมากเป็นฝนที่เกิดจากพายุดีเปรสชั่นที่เคลื่อนตัวมาจากทะเลจีนใต้ ส่วนที่เกิดจากลมมรสุมตะวันตกเฉียงใต้มีไม่มากนัก ถ้าปีใดพายุดีเปรสชั่นเข้าน้อยปีนั้นจะแห้งแล้ง โดยปกติจะมีพายุดีเปรสชั่น ถึงพายุโซนร้อนเข้าเฉลี่ยปีละ 1-2 ลูก สกลนครมีปริมาณน้ำฝนเฉลี่ยคาบ 30 ปี (พ.ศ.2524-2553 มาตรฐานองค์การอุตุนิยมวิทยาโลก) เท่ากับ 1,644.6 มิลลิเมตร มีค่าใกล้เคียงกับ จังหวัดอุดรธานี, มุกดาหาร, นครพนม และจังหวัดอุบลราชธานี ซึ่งมากกว่าจังหวัดในภาคกลางและภาคเหนือ

**๕. ข้อมูลด้านศาสนา ศิลปะ วัฒนธรรม และประเพณี**

**๕.๑ ด้านศาสนา** จังหวัดสกลนครมีพุทธศาสนิกชน จำนวน ๑,๐๗๒,๕๙๔ คน คริสต์ศาสนิกชน ๔๐,๙๖๓ คน อิสลามิกชน ๑๖๓ คน

**ตารางที่ ๓.๑.๑ แสดงจำนวน วัด สำนักสงฆ์ โบสถ์คริสต์ มัสยิด พระภิกษุ และสามเณร**

|  |  |  |  |  |  |
| --- | --- | --- | --- | --- | --- |
| **วัด** | **สำนักสงฆ์** | **โบสถ์คริสต์** | **มัสยิด** | **พระภิกษุ** | **สามเณร** |
| ๑,๐๐๒ | ๖๓๗ | ๔๐ | ๑ | ๖,๑๘๘ | ๙๙๗ |

ที่มา : สำนักงานพระพุทธศาสนาจังหวัดสกลนคร (ข้อมูล ณ วันที่ ๒๐ กุมภาพันธ์ ๒๕๖๑)

**ตารางที่ ๓.๑.๒ แสดงจำนวนวัด สำนักสงฆ์ จำแนกตามนิกาย**

|  |  |  |  |
| --- | --- | --- | --- |
| **นิกาย** | **ที่พักสงฆ์** | **วัด** | **วิสุงคามสีมา** |
| ธรรมยุต | ๒๙๕ | ๒๑๔ | ๘๓ |
| มหานิกาย | ๓๔๒ | ๗๘๘ | ๒๒๓ |
| **รวม** | **๖๓๗** | **๑,๐๐๒** | **๓๐๖** |

ที่มา : สำนักงานพระพุทธศาสนาจังหวัดสกลนคร (ข้อมูล ณ วันที่ ๓๐ กันยายน ๒๕๖๐)

**ตารางที่ ๓.๑.๓ แสดงจำนวนพระธรรมทูต พระนักเผยแผ่ พระนักเทศน์ และพระสอนศีลธรรม**

|  |  |  |
| --- | --- | --- |
| **พระธรรมทูต** | **พระนักเผยแผ่** | **พระนักเทศน์** |
| ๘๖ | ๑๑ | ๒๙ |

ที่มา : สำนักงานพระพุทธศาสนาจังหวัดสกลนคร (ข้อมูล ณ วันที่ ๒๐ กุมภาพันธ์ ๒๕๖๑)

**๕.๒ ด้านศิลปวัฒนธรรม และประเพณี**

**- งานนมัสการองค์พระธาตุเชิงชุม** จัดขึ้นในวันขึ้น ๙ ค่ำถึง ๑๕ ค่ำ เดือนยี่ ของทุกปี จังหวัดสกลนครได้จัดให้มีงานสมโภช องค์พระธาตุเชิงชุม ที่ยิ่งใหญ่เป็นประจำตามอุรังคนิทาน กล่าวว่า

วัดพระธาตุเชิงชุม เป็นสถานที่พระพุทธเจ้าเคยเสด็จมาโปรดชาวเมืองหนองหารหลวง และกล่าวว่าบริเวณนี้เป็นที่ประทับรอยพระบาทของพระพุทธเจ้า ๔ พระองค์ คือ พระพุทธเจ้าทรงพระนามว่ากุกสันโธ โกนาคมโน กัสสะโป และโคตมะ ซึ่งก่อนจะเสด็จดับขันธ์ปรินิพพาน ต้องไปประทับรอยพระบาทไว้ทุกพระองค์ อย่างไรก็ตาม จากหลักฐานเสมาหินที่พบอยู่รอบ ๆ วัดพระธาตุเชิงชุม และหลักฐานแท่นบูชารูปเคารพ ตลอดจนศิลาจารึกตัวอักษรขอมในพุทธศตวรรษที่ ๑๕ - ๑๖ ซึ่งอยู่ติดผนังทางเข้าภายในอุโมงค์พระธาตุเชิงชุม (ชั้นใน ) ซึ่งก่อเป็นพระธาตุหรือสถูปขนาดเล็ก หลักฐานเหล่านี้บ่งบอกว่า บริเวณวัดพระธาตุเชิงชุมได้มีชุมชนเกิดขึ้นต่อเนื่องกันมา โดยเฉพาะศิลาจารึกที่กรอบประตูทางเข้าปรางค์ขอมหรือสถูป ซึ่งมีความกว้าง ๔๙ เซนติเมตร ยาว ๕๒ เซนติเมตร เขียนเป็นตัวอักษรขอมโบราณ องค์พระธาตุเชิงชุม เป็นเจดีย์มีลักษณะรูปปลียอดเหลี่ยมแบบลาวภายในทำด้วศิลาแลงก่อขึ้นเป็นรูปเจดีย์ มีซุ้มประตูปิด เปิดทั้ง ๔ ด้าน แต่มีประตูที่ใช้ได้เพียงประตูเดียว คือประตูทางทิศตะวันออก

**- งานประเพณีออกพรรษาแห่ปราสาทผึ้งและแข่งขันเรือยาวชิงถ้วยพระราชทานฯ** กำหนดจัดงานแห่ปราสาทผึ้ง ในวันขึ้น ๑๕ ค่ำ เดือน ๑๑ ของทุกปี และก่อนหน้างานประมาณ ๕ วัน จะมีการจัดการแข่งขันเรือยาวชิงถ้วยพระราชทานสมเด็จพระเทพรัตนราชสุดา ฯ สยามบรมราชกุมารี และมีการประกวดรำหางนกยูง ในขบวนแห่เรือ ณ ริมฝั่งหนองหาร

**- งานประเพณีเซิ้งผีโขน อ.พังโคน**  การเซิ้งผีโขนเป็นการเซิ้งในงานประเพณีบุญมหาชาติ หรือบุญพระเหวด หรือบุญพระเวสสันดร ของชาวบ้านไฮหย่อง ตำบลไฮหย่อง อำเภอพังโคน จังหวัดสกลนคร ซึ่งจัดขึ้นในวันขึ้น ๑๔ – ๑๕ ค่ำ เดือน ๔ ของทุกปี

**- งานเทศกาลโส้รำลึก อ.กุสุมาลย์** งานเทศกาลโส้รำลึก เป็นงานประจำชาวโส้ จัดในวันขึ้น ๔ ค่ำ เดือน ๓ ของทุกปี ณ บริเวณที่ว่าการอำเภอกุสุมาลย์ การแสดงโส้ทั้งบั้งจะเริ่ม ในตอนสายของวันขึ้น ๔ ค่ำ ตามประเพณีความเชื่อ ที่สืบทอดมาแต่อดีต เป็นการแสดงพิธีเยา (เชิญวิญญาเข้าทรงคนป่วยลงสนามหรือแซงสนาม) และพิธีเจี๊ยศาลารวมคน เพื่อให้เกิดรูปขบวนที่สวยงามเป็นจังหวะสอดคล้องกับดนตรีพื้นบ้านที่ดีดเสียงเป่าเข้ากับท่วงท่ารำของสาวโส้ที่มาร่วมแสดง เป็นจำนวนมาก ชาวโส้ถือว่าเป็นพิธีที่ศักดิ์สิทธิ์นอกจากนี้ในบริเวณงานจะมีการออกร้านจำหน่ายสินค้าพื้นบ้านนานาชาติให้แก่ผู้มาเที่ยวชมงานในราคาถูก การคมนาคมสะดวกรถยนต์เข้าถึงบริเวณงาน พื้นที่จัดงานห่างจากตัวจังหวัดประมาณ ๔๐ กิโลเมตร

**- ประเพณีลอยพระประทีปพระราชทาน “สิบสองเพ็งไทสกล”** กำหนดจัดงานขึ้นในวันเพ็ญเดือน ๑๒ ของทุกปี โดยใช้ชื่อว่า “เทศกาลลอยพระประทีปพระราชทาน สิบสองเพ็งไทสกล” โดยจังหวัดได้รับพระราชทานพระประทีปและไฟพระราชทานจาก พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ สมเด็จพระบรมโอรสาธิราชฯ สยามมกุฎราชกุมาร สมเด็จพระเทพรัตนราชสุดาฯ สยามบรมราชกุมารี สมเด็จพระเจ้าลูกเธอเจ้าฟ้าจุฬาภรณ์วลัยลักษณ์อัครราชกุมารี ทูลกระหม่อมหญิงอุบลรัตนราชกัญญา สิริวัฒนาพรรณวดี พระเจ้าวรวงศ์เธอพระองค์เจ้าศรีรัศมิ์ พระวรชายาในสมเด็จพระบรมโอรสาธิราช เจ้าฟ้า มหาวชิราลงกรณ สยามมกุฎราชกุมาร พระเจ้าวรวงศ์เธอพระองค์เจ้าโสมสวลี พระวรราชาทินัดดามาตุ พระเจ้าหลานเธอพระองค์เจ้าพัชรกิติยาภา พระเจ้าหลานเธอพระองค์เจ้าสิริวัณณวรีนารีรัตน์ และพระเจ้าหลานเธอพระองค์เจ้าทีปังกรรัศมีโชติ รวม ๑๑ พระองค์ มีการตกแต่งรถขบวนแห่อัญเชิญไฟพระราชทานและพระประทีปพระราชทาน รวม ๑๒ ขบวน และขบวนสภาวัฒนธรรมอันแสดงออกถึงวัฒนธรรมพื้นเมือง ๖ เผ่า ขบวนนางนพมาศ และประชาชนจากทุกอำเภอและจังหวัดใกล้เคียงร่วมพิธีอัญเชิญพระประทีปด้วยขบวนที่ตกแต่งแสงสีที่สวยงาม ไปลงลอยที่สระพังทอง สวนสมเด็จพระศรีนครินทร์ฯ

**- ประเพณีไหลเรือไฟ** ประเพณีไหลเรือไฟของชาวบ้านเต่างอย เป็นพิธีที่ชาวบ้านจัดขึ้นเพื่อถวายเป็นสักการะบูชาน้ำอุปโภคบริโภคตามแม่น้ำพุง พิธีนี้ถือเป็นประเพณีดั้งเดิมของชาวบ้าน ตั้งแต่สมัย ปู่ ย่า ตา ทวด ซึ่งหากจะนับเป็นกาลเวลาที่ถือปฏิบัติมาเป็นเวลาหลายร้อยปี เหตุที่ทำพิธีไหลเรือไฟขึ้นครั้งแรกมีผู้เฒ่าผู้แก่ เล่าว่า มีพระสงฆ์รูปหนึ่งเดินธุดงค์มาจำพรรษาอยู่ที่ริมแม่น้ำพุง บ้านเต่างอย เป็นผู้ริเริ่มและชักชวนชาวบ้านทำพิธี ในวันเพ็ญขึ้น ๑๕ ค่ำ เดือน ๑๐ (ตรงกับวันทำบุญข้าวสาก) ในสมัยโบราณชาวบ้านได้นำต้นกล้วยมาประกอบเป็นเรือไฟโบราณแล้วประดับด้วยส่วน ที่เป็นก้านและใบ นำขี้ตะบอง ( ขี้ต้าย ) จำนวนหลายสิบลึม ( หลายสิบมัด ) มามัดติดกับเรือด้วยตอก (ไม้ไผ่ที่เหลาบางๆ) พอสะลุ่มมืด ( พลบค่ำ ) ผู้เฒ่าผู้แก่ หนุ่มสาว ก็ตั้งขบวนแห่เรือไฟมาลอยที่แม่น้ำพุง ซึ่งเป็นลำน้ำขนาดใหญ่ที่ชาวบ้านเต่างอย ใช้เป็นน้ำดื่ม และน้ำใช้ ไหลผ่านหมู่บ้าน ก่อนปล่อยเรือจะจุดตะบองให้มีแสงสว่างไสว ไปตามลำน้ำ ชาวบ้านเรียกประเพณีดังกล่าวว่า “ บุญไหลเฮือไฟ “ นอกจากจะเป็นการทำบุญแล้ว อาจจะกล่าวได้เป็นงานสังคมอย่างหนึ่ง เพราะผู้คนที่มาชุมนุมกันมาจากหลายหมู่บ้าน ให้มารู้จักสนิทสนมกัน โดยเฉพาะหนุ่มสาวที่มีโอกาสมาพบปะกัน จนถึงกับได้กินดอง (แต่งงาน) เป็นคู่ชีวิตที่สุขสราญรื่น ส่วนผู้ใหญ่ได้มีโอกาสมาร่วมพิธีกรรม เป็นผู้แสดงออกให้เห็นถึงการมีจิตยึดมั่นในประเพณี เป็นตัวอย่างที่ดีแก่ลูกหลานและชนรุ่นหลัง ส่วนเด็กนั้นแม้ไม่ได้ร่วมสังคม แบบหนุ่มสาวและผู้ใหญ่เขาก็ได้ร่วมรู้เห็นวัฒนธรรมประเพณีที่ผู้ใหญ่ได้ทำให้เห็น ปัจจุบันได้มีการประยุกต์ทำเรือไฟให้สวยงาม โดยนำใบตองใบไม้มาประกอบเป็นลำเรืออย่างสวยงาม มีขบวนแห่ที่ยิ่งใหญ่มีการแสดงออกถึงขนบธรรมเนียมประเพณีของหมู่บ้านหรือคุ้มต่าง ๆ เป็นที่ประทับใจแก่ผู้พบเห็นเป็นอย่างยิ่ง โดยเฉพาะอย่างยิ่งเรือไฟบก (ภาคกลางวัน) จะประดับตกแต่งด้วยวัสดุธรรมชาติอย่างประณีต สวยงามมากแตกต่างจากที่อื่นๆ ซึ่งในแต่ละปี จะมีการพัฒนาให้ดียิ่งขึ้น เพื่อดึงดูดและเชิญชวนนักท่องเที่ยวให้มาสัมผัสกับวัฒนธรรมประเพณี อันยิ่งใหญ่ของชาวอำเภอเต่างอย จังหวัดสกลนคร ต่อไป

**- ประเพณีบุญบั้งไฟ อ.พังโคน** นิยมทำกันในเดือน ๖ ของทุกปี โดยมีจุดมุ่งหมายสำคัญ ได้แก่ จุดมุ่งหมายในการขอฝน ชาวบ้านในภาคอีสาน ถือว่าบุญบั้งไฟเป็นพิธีกรรมที่มีความสำคัญมาก เพราะเชื่อว่าหากหมู่บ้านใด ไม่จัดงานบั้งไฟก็อาจก่อให้เกิด ภัยพิบัติ เช่น โรคภัยไข้เจ็บ หรือทุพภิกขภัยแก่ชุมชนได้ ในขณะที่ช่วงจัดงานนี้เป็นช่วงที่ ชาวบ้านมีงานต้องทำมาก เนื่องจากเป็นฤดูของการทำนาปี ฉะนั้นที่ประชุม ผู้ใหญ่บ้าน จึงต้องปรึกษาหารือกัน เพื่อตัดสินใจว่าจะจัดหรือไม่ในปีนั้น หากตัดสินใจว่าจะไม่จัดแล้ว ก็จำเป็นต้องไปทำพิธีที่ศาลปู่ตาของบ้าน เพื่อขออนุญาตเลื่อนงานบุญนี้ไปในปีหน้า การจัดงานและการละเล่นในประเพณีบุญบั้งไฟ ในวันสุกดิบชาวบ้านจะจัดขบวนแห่บั้งไฟ ยังศาลปู่ตาของหมู่บ้าน ทำพิธีเซ่นสรวง มีการจุดบั้งไฟที่ใช้ในการเสี่ยงทาย เพื่อเสี่ยงทายดูความอุดมสมบูรณ์และความสำเร็จในการทำนาปีนั้น จากนั้นก็พากันกินเหล้าฟ้อนรำรอบศาลปู่ตาเป็นที่สนุกสนาน จากนั้นก็พากันแห่บั้งไฟไปยังสถานที่จัดงาน หรือหมู่บ้านที่จัดงานบุญบั้งไฟเพื่อจุดแข่งขันประกวด ประชันกันต่อไป ในปัจจุบันบั้งไฟที่ใช้จุดแข่งขัน มีหลากหลายที่นิยมเรียกกัน ได้แก่บั้งไฟหมื่น บั้งไฟแสน บั้งไฟล้าน ซึ่งมีขนาดของดินปืนมากน้อย แตกต่างกันไป ในจังหวัดสกลนครปัจจุบัน  ที่นิยมจัดงานประเพณีบุญบั้งไฟมีหลายหมู่บ้านเช่น ตำบลม่วงไข่ แต่การจัดงานประเพณีบุญบั้งไฟที่ยิ่งใหญ่ คือ อำเภอพังโคน จังหวัดสกลนคร

**- เทศกาลสัปดาห์วิสาขบูชา** จังหวัดสกลนครได้จัดงานสัปดาห์วิสาขบูชาขึ้นในเดือน ๖ ของทุกปี รวม ๗ วัน ๗ คืน มีกิจกรรมที่น่าสนใจมากมาย ล้วนเป็นเอกลักษณ์ของชาวจังหวัดสกลนครทั้งสิ้น เช่น นิทรรศการความสำคัญของวันวิสาขบูชาและประวัติความเป็นมาของพระเกจิอาจารย์ การประกวด สวดมนต์หมู่ทำนองสรภัญญะ การประกวดโต๊ะหมู่บูชา การประกวดทุงโบราณ การประกวดโคมบัวประเภทแขวนการบวชเนกขัมมะ การจัดธรรมทัศนาจรสักการะสิ่งศักดิ์สิทธิ์ ๙ แห่ง การฟัง พระธรรมเทศนาการจัดขบวนแห่และการประกวดประทีปโคมดอกบัวที่ยิ่งใหญ่ การประดับโคมแขวน บนถนนสายธรรมะ การแห่ผะเวสสันดร ๑๒ และประชาชนทุกหมู่เหล่าร่วมกันนุ่งขาวห่มขาวทั้งจังหวัดสกลนคร

**- เทศกาลเย็นทั่วหล้ามหาสงกรานต์** จังหวัดสกลนครได้จัดงานวันสงกรานต์ขึ้น โดยใช้ชื่องานว่า เทศกาลเย็นทั่วหล้ามหาสงกรานต์ จัดขึ้นในระหว่างวันที่ ๑๓ – ๑๕ เมษายน ของทุกปี โดยมี

วัตถุประสงค์เพื่อส่งเสริมการท่องเที่ยวของจังหวัดและสร้างความสามัคคีในชุมชน โดยมีการจัดกิจกรรม ที่หลากหลาย เช่น พิธีทำบุญตักบาตร ปล่อยปลา ณ บริเวณสระพังทอง พิธีรดน้ำขอพรผู้ว่าราชการจังหวัด พิธีแห่พระพุทธรูปและเทพีสงกรานต์ พิธีเปลี่ยนผ้าอังสะหลวงพ่อองค์แสน สรงน้ำพระ รดน้ำขอพรผู้สูงอายุ การทำความสะอาดบ้านเรือน ถนน ตลาด ร้านค้า พิธีทำบุญสืบชะตาเมือง รดน้ำขอพรผู้สูงอายุ ๓ เชื้อชาติ (ไทย จีน เวียดนาม) งานถนนคนเดินเพลิดเพลินวันสงกรานต์ โดยมีการปิดถนนสุขเกษมเป็นระยะทางประมาณ ๑ กิโลเมตร มีร้านค้าอาหารพื้นเมืองกระจายอยู่สองข้างถนน มีเวทีการแสดง ๓ จุด มีการจำหน่ายสินค้าพื้นเมือง (OTOP) แต่ละเวทีมีการประกวดและการแสดงมากมาย เช่น เวทีศิลปวัฒนธรรม มีการประกวดหนูน้อยสงกรานต์ และการประกวดร้องเพลงลูกทุ่ง มีองค์การบริหารส่วนจังหวัดสกลนครร่วมกับสำนักงานวัฒนธรรมจังหวัดสกลนครรับผิดชอบ เวทีการแสดงของสาธารณสุขจังหวัด เวทีการแสดงของเทศบาลนครสกลนคร เป็นต้น นอกจากนี้ยังมีกิจกรรมที่น่าสนใจคือ การประกวดอาหารพื้นบ้าน การประกวดผู้สูงอายุ เดินวิ่งสุขภาพครอบครัวอบอุ่น การแข่งขันกีฬาพื้นบ้าน และงานพาแลง

เป็นต้น

**- ประเพณีแห่ดาวคริสต์มาส** ในคืนวันคริสต์มาส พี่น้องคริสตชนคาทอลิกตามโบสถ์ต่างๆ มีการแห่ดาวคริสต์มาส เป็นประเพณีสืบเนื่องมาทุกๆปี เพื่อให้เป็นประเพณีนิยม พระอัครสังฆราชลอเรนซ์ คายน์ แสนพลอ่อน ได้จัดให้มีกิจกรรมแห่ดาวคริสต์มาสขึ้นในเขตเทศบาลนครสกลนคร โดยในปีแรกๆ ได้มีการแห่ดาวในเขตเทศบาลเมืองสกลนคร ประกอบด้วย รถสามล้อปั่นประมาณ ๒๐ คัน รถจักรยานยนต์ ประมาณ ๔ – ๕ คันและรถยนต์จำนวนไม่มากนัก แห่ไปตามถนนสายหลักในเขตเทศบาลนครสกลนคร ครั้นในปีต่อๆ มา ขบวนแห่ดาวได้รับความสนใจและมีผู้เข้าร่วมขบวนเป็นจำนวนมากขึ้น และยิ่งใหญ่ขึ้น มีผู้นำดาวขนาดต่างๆ ทั้งเล็ก ใหญ่ ประดับประดาด้วยแสงสีที่สวยงาม จากวัดต่าง ๆ ในเขตอัครสังฆมณฑลท่าแร่ – หนองแสง เข้าร่วมขบวนแห่มากขึ้นตามลำดับ ดาวที่ส่งเข้าร่วม มีการพัฒนาทั้งด้านความสวยงาม ความประณีตบรรจง สร้างสรรค์ และมีความหมายเกี่ยวข้องกับวันพระคริสตสมภพมากยิ่งขึ้น

**ตารางแสดงขนบธรรมเนียมประเพณีสำคัญของจังหวัด**

| **วัน/เดือน/ปี** | **ชื่อกิจกรรม** | **สถานที่จัดงาน** | **ประธานในพิธี** | **สอบถามรายละเอียด** |
| --- | --- | --- | --- | --- |
| มกราคม | งานประเพณีรวมน้ำใจไทกะเลิง | หน้าสนามที่ว่าการอำเภอกุดบาก | ผู้ว่าราชการจังหวัด  สกลนคร | ที่ว่าการอำเภอกุดบาก  โทร 042 784043 |
|  | งานวันภูไทโลก | หมุนเวียนจัดตามความเหมาะสม เป็นรายจังหวัด/อำเภอ | ผู้ว่าราชการจังหวัด | สนง.วัฒนธรรมจังหวัด  สกลนคร  โทร.042-716214 |
|  | งานนมัสการพระธาตุเชิงชุมและหลวงพ่อพระองค์แสน | วัดพระธาตุเชิงชุมวรวิหาร |  |  |
|  | งานรวมน้ำใจไทสกลและงานกาชาด | ศูนย์ราชการจังหวัดสกลนคร |  |  |
| งานบูรพาจารย์ | วัดป่าสุทธาวาส |  |  |
| กุมภาพันธ์ |  |  |  |  |
| งานประเพณีบุญข้าวจี่ยักษ์ อนุรักษ์ปราสาทขอม ออนซอนผ้าย้อมคราม | ปราสาทขอมบ้านพันนา  อำเภอสว่างแดนดิน |  |  |
| งานเทศกาลโส้รำลึก | สนามที่ว่าการอำเภอกุสุมาลย์ |  |  |
|  |  |  |  |
| เทศกาลวันมาฆบูชา | วัดพระธาตุเชิงชุมวรวิหาร,  วัดป่าสุทธาวาส |  |  |
|  |  |  |  |
| มีนาคม | วัฒนธรรมเซิ้งผีโขน | บ้านไฮหย่อง อำเภอพังโคน |  |  |
|  |  |  |  |
| เมษายน | เทศกาลภูไทรำลึกและนมัสการเจ้าปู่มเหศักดิ์ | ศาลเจ้าปู่มเหศักดิ์  อำเภอวาริชภูมิ |  |  |
| เทศกาลสงกรานต์วัดพระธาตุเชิงชุมวรวิหาร | วัดพระธาตุเชิงชุมวรวิหาร |  |  |
| พฤษภาคม | งานเทศกาลวิสาขบูชา | - วัดป่าสุทธาวาสแสดงพระธรรมเทศนา  จัดนิทรรศการ  - วัดพระธาตุเชิงชุม จัดพิธีเปิด-ปิด เวียนเทียน ทำบุญตักบาตร แห่โคมบัวบูชา |  |  |
| งานบุญมหาชาติและบุญบั้งไฟ | เขตเทศบาลตำบลพังโคน |  |  |
| มิถุนายน | ไม่มีการจัดกิจกรรม | - |  |  |
| กรกฎาคม | งานเทศกาลอาสาฬหบูชาสักการะสังเวชนียสถาน ๔ ตำบล | สังเวชนียสถาน 4 ตำบล  อำเภอส่องดาว |  |  |
| สิงหาคม | ไม่มีการจัดกิจกรรม | - |  |  |
|  |  |  |  |  |
| กันยายน | งานประเพณีไหลเรือไฟ | อำเภอเต่างอย |  |  |
| งานประเพณีบุญเดือนสิบแข่งเรือไหลเรือไฟไหว้พระแก้วคู่บ้าน(ชิงถ้วยพระราชทานฯ) | ลำน้ำยาม อำเภออากาศอำนวย |  |  |
| ตุลาคม | เทศกาลประเพณีออกพรรษาจังหวัดสกลนคร  - แข่งเรือยาวชิงถ้วยพระราชทานฯ  - จัดแสดงปราสาทผึ้ง  - แห่ปราสาทผึ้ง  - ตักบาตรเช้า ณ วัดพระธาตุเชิงชุมวรวิหาร | สนามมิ่งเมือง, สวนสมเด็จ  พระศรีนครินทร์ (สระพังทอง) |  |  |
| พฤศจิกายน |  |  |  |  |
| เทศกาลลอยพระประทีปพระราชทาน  สิบสองเพ็งไทสกล | สวนสมเด็จพระศรีนครินทร์ (สระพังทอง) |  |  |
| งานเกษตรแฟร์นนทรีอีสาน | มหาวิทยาลัยเกษตรศาสตร์  วิทยาเขตเฉลิมพระเกียรติ  จังหวัดสกลนคร |  |  |
| ธันวาคม |  |  |  |  |
| เทศกาลคริสต์มาสจังหวัดสกลนคร  ประเพณีแห่ดาว  ธันวาคม ประเพณีแห่ดาว  ณ ชุมชนท่าแร่  ธันวาคม ประเพณีแห่ดาว  ณ โรงเรียนเซนต์ยอแซฟสกลนคร | อาสนวิหารอัครเทวดามีคาแอลท่าแร่,  โรงเรียนเซนต์ยอแซฟสกลนคร |  |  |
| ตลอดปี | กิจกรรมญ่างเอาบุญ  (เดินจากลานคนเมืองเพื่อไปเวียนเทียนและฟังเทศก์ ณ วัดพระธาตุเชิงชุมวรวิหาร) | ลานคนเมือง, วัดพระธาตุเชิงชุมวรวิหาร |  |  |

**๕.๓ โบราณสถานโบราณวัตถุและโบราณคดี**

- พระธาตุภูเพ็ก ต.นาหัวบ่อ อ.พรรณานิคม

- พระธาตุดุม ต.งิ้วด่อน อ.เมืองสกลนคร

- พระธาตุนารายณ์เจงเวง อ.เมืองสกลนคร

- พระธาตุเชิงชุม อ.เมืองสกลนคร

- สะพานขอม อ.เมืองสกลนคร

- เจดีย์หิน อ.สว่างแดนดิน

- แหล่งโบราณคดีบ้านดอนธงชัย อ.สว่างแดนดิน

- กู่พันนา อ.สว่างแดนดิน

- กุฏิพระอาจารย์มั่น ภูริทัตโต วัดป่าสุทธาวาส จังหวัดสกลนคร

- หอไตรวัดพระธาตุเชิงชุมวรวิหาร อ.เมืองสกลนคร

- พระธาตุอุปมุง วัดป่าธาตุศรีทอง อ.วานรนิวาส

**๕.๔ การละเล่นพื้นเมือง**

- รำมวยโบราณ อ.เมืองสกลนคร

- รำภูไท อ.วาริชภูมิ

- การเล่นกลองเส็ง อ.วาริชภูมิ

- การเล่นโส้ทั่งบั้ง อ.กุสุมาลย์

- โย้ยกลองเลง อ.อากาศอำนวย

- รำหางนกยูง อ.เมือง

**๕.๕ ชนเผ่าพื้นเมือง** จังหวัดสกลนครประกอบด้วยชนพื้นเมือง จำนวน ๖ เผ่า ได้แก่

- เผ่าไทลาว ประกอบด้วย อำเภอเจริญศิลป์/สว่างแดนดิน /ส่องดาว / คำตากล้า

- เผ่าไทกะเลิง ประกอบด้วย อำเภอกุดบาก / ภูพาน / นิคมน้ำอูน

- เผ่าไทย้อ ประกอบด้วย อำเภอเมือง / เต่างอย / โพนนาแก้ว / โคกศรีสุพรรณ

- เผ่าไทโส้ ประกอบด้วย อำเภอกุสุมาลย์

- เผ่าภูไท ประกอบด้วย อำเภอวาริชภูมิ / พรรณานิคม / พังโคน / บ้านม่วง

- เผ่าไทโย้ย ประกอบด้วย อำเภออากาศอำนวย / วานรนิวาส

**๕.๖ จำนวนศาสนสถานโครงการลานธรรมวิถีไทย ปีงบประมาณ พ.ศ. ๒๕๕๓ – ๒๕๖๑**

| **ที่** | **อำเภอ** | รายขื่อศาสนสถาน | |
| --- | --- | --- | --- |
| **พุทธ** | **คริสต์** |
| ๑. | อากาศอำนวย | วัดทุ่ง |  |
| ๒. | วานรนิวาส | วัดดอนสวรรค์ |  |
| ๓. | พังโคน | วัดป่าประชาพินิจ |  |
| ๔. | ส่องดาว | วัดบูรพาภิเมย์ |  |
| ๕. | บ้านโพนนาแก้ว | วัดป่าโนนขุมเงิน |  |
| ๖. | สว่างแดนดิน | วัดศรีบุญเรือง |  |
| ๗. | โคกศรีสุพรรณ | วัดโพธิ์ศรีจันทร์ |  |
| ๙. | เมืองสกลนคร |  | วัดอัครเทวดามีคาแอล |

**.๕.๗ ข้อมูลศูนย์ศึกษาพระพุทธศาสนาวันอาทิตย์**

|  |  |  |  |  |  |
| --- | --- | --- | --- | --- | --- |
| **ที่** | **อำเภอ** | **จำนวนศพอ.** | **จำนวนักเรียน** | **จำนวนครู** | **ศพอ. ต้นแบบ** |
| ๑ | เมืองสกลนคร | ๓ | ๑,๕๘๙ | ๖๓ | ศพอ.วัดป่านาเวง ปี ๒๕๕๙ |
| ๒ | สว่างแดนดิน | ๑ | ๗๘๘ | ๑๙ | ศพอ.วัดบูรพา ปี ๒๕๕๘ |
| ๓ | โคกศรีสุพรรณ | - | ๓๗๐ | ๘ |  |
| ๔ | กุสุมาลย์ | - | - | - |  |
| ๕ | อากาศอำนวย | ๑๐ | ๑,๓๙๑ | ๓๗ |  |
| ๖ | กุดบาก | - | - | - |  |
| ๗ | ภูพาน | - | - | - |  |
| ๘ | นิคมน้ำอูน | - | - | - |  |
| ๙ | วานรนิวาส | ๕ | ๗๘๑ | ๑๒ | ศพอ.วัดโพธิ์ชัย ปี ๒๕๖๑ |
| ๑๐ | เจริญศิลป์ | - | ๑๖๖ | ๕ |  |
| ๑๑ | ส่องดาว | ๓ | ๑๑๕ | ๕๑ |  |
| ๑๒ | วาริชภูมิ | ๓ | ๙๘๑ | ๒๔ |  |
| ๑๓ | พรรณานิคม | ๒ | ๒๕๑ | ๑๖ |  |
| ๑๔ | คำตากล้า | ๓ | ๒๖๑ | ๑๑ |  |
| ๑๕ | บ้านม่วง | ๑ | ๓๘๘ | ๙ |  |
| ๑๖ | เต่างอย | - | - | - |  |
| ๑๗ | พังโคน | ๑ | ๑๕๕ | ๔ |  |
| ๑๘ | โพนนาแก้ว | ๒ | ๘๕๕ | ๑๔ |  |
|  | **รวม** | **๓๐** | **๘,๐๙๑** | **๒๗๓** |  |

**๕.๘ ข้อมูลแหล่งเรียนรู้ของจังหวัด**

|  |  |  |
| --- | --- | --- |
| ที่ | แหล่งเรียนรู้ | จำนวน (แห่ง) |
| ๑ | ศูนย์วัฒนธรรมจังหวัด | ๑ |
| ๒ | ศูนย์วัฒนธรรมอำเภอ | - |
| ๓ | ศูนย์วัฒนธรรมตำบล | - |
| ๔ | พิพิธภัณฑ์ชุมชน | ๒ |
| ๕ | ศูนย์เฝ้าระวังทางวัฒนธรรมในสถานศึกษา | ๓๑๘ |
| ๖ | ศูนย์วัฒนธรรมในสถานศึกษา | ๑๗ |
| ๗ | วัด | 1,002 |
| ๘ | โบสถ์ | ๔๐ |
| ๙ | มัสยิด | ๑ |

**ที่มา: สำนักงานวัฒนธรรมจังหวัดสกลนคร (ข้อมูล ณ วันที่ ๒๐ กุมภาพันธ์ ๒๕๖๑)**

**๕.๗ ข้อมูลเครือข่ายสภาวัฒนธรรมจังหวัดสกลนคร**

|  |  |  |  |
| --- | --- | --- | --- |
| **ที่** | **สภาวัฒนธรรม** | **จำนวน (แห่ง)** | **จำนวนสมาชิก (คน)** |
| ๑. | สภาวัฒนธรรมจังหวัดสกลนคร | ๑ | ๒๕ |
| ๒. | สภาวัฒนธรรมอำเภอ | ๑๘ | ๖๕๒ |
| ๓. | สภาวัฒนธรรมตำบล | ๑๑๐ | ๒,๑๙๗ |

ที่มา : สำนักงานวัฒธรรมจังหวัดสกลนคร (ข้อมูล ณ วันที่ ๒๐ กุมภาพันธ์ ๒๕๖๑)

**๖. การท่องเที่ยวด้านศาสนา ศิลปะ และวัฒนธรรมในจังหวัดสกลนคร**

**แสดงแผนที่ท่องเที่ยวจังหวัดสกลนคร**

**

*ที่มา: สำนักงานการท่องเที่ยวและกีฬาจังหวัดสกลนคร (ข้อมูล ณ วันที่ 20 มิถุนายน 2561)*

**๖.๑ แหล่งท่องเที่ยวที่สำคัญของจังหวัดสกลนคร**

จังหวัดสกลนครนั้นได้ชื่อว่า “เมือง 3 ธรรม” กล่าวคือ จังหวัดสกลนคร มีบูรพาจารย์ที่เป็นอริยสงฆ์ อาทิ หลวงปู่มั่น ภูริทัตโต หลวงปู่ฝั้น อาจาโร ซึ่งได้รับความเลื่อมใสและการสักการบูชามิเสื่อมคลาย รวมทั้งมีสถานที่สำคัญทางศาสนา จึงมีพุทธศาสนิกชนและประชาชนทั่วไปมาเที่ยวชมอย่างต่อเนื่อง ดังนั้น จึงได้ชื่อว่าเป็น “เมืองแห่งธรรมะ” และจากการที่มีภูมิประเทศสวยงามอุดมสมบูรณ์ด้วยพืชพันธุ์ที่หลากหลายของเทือกเขาภูพานอันเป็นที่ตั้งของอุทยานแห่งชาติ 3 แห่ง นอกจากนั้นยังมีหนองหาร เป็นแหล่งน้ำจืดที่กว้างใหญ่เป็นอันดับ 2 ของประเทศไทย มีขนาดพื้นที่ 123 ตารางกิโลเมตร ประกอบด้วยเกาะต่างๆ กว่า 20 เกาะ เหล่านี้จึงได้ชื่อว่าเป็น “เมืองแห่งธรรมชาติ” อีกประการหนึ่งก็คือ เป็นเมืองที่มีแหล่งชุมชนตั้งแต่สมัยก่อนประวัติศาสตร์และเป็นเมืองเก่าแก่ มีชนเผ่าพื้นเมือง จำนวน 6 เผ่า ได้แก่ เผ่าภูไท เผ่าญ้อ ไทโส้ ไทกะเลิง ไทโย้ย ไทลาวอิสาน และ 2 เชื้อชาติ คือ คนไทยเชื้อสายจีน คนไทยเชื้อสายเวียดนาม ซึ่งแต่ละชนเผ่า และแต่ละเชื้อชาติ มีวัฒนธรรมที่โดดเด่นสืบทอดและยึดมั่นจากรุ่นสู่รุ่นเรื่อยมาและอยู่ด้วยกันด้วยความรัก สามัคคี เป็นน้ำหนึ่งใจเดียวกันมาจนทุกวันนี้ จึงเป็นที่มาของ “เมืองแห่งวัฒนธรรม” ประกอบด้วยแหล่งท่องเที่ยวที่สำคัญ ดังนี้

**แหล่งท่องเที่ยวธรรมะ** ได้แก่ วัดพระธาตุเชิงชุม วัดป่าสุทธาวาส พิพิธภัณฑ์อาจารย์ฝั้น อาจาโร วัดคำประมง วัดถ้ำขามหรือภูขาม วัดถ้ำอภัยดำรงธรรมหรือวัดถ้ำพวง วัดถ้ำผาแด่น พระธาตุศรีมงคล   
ถ้ำพระพุทธไสยาสน์ ปราสาทพระธาตุนารายณ์เจงเวง ปราสาทภูเพ็ก ปราสาทขอมบ้านพันนา พระธาตุดุม

**แหล่งท่องเที่ยวธรรมชาติ** ได้แก่ หนองหาร อุทยานแห่งชาติภูพาน อุทยานแห่งชาติภูผายล อุทยานแห่งชาติภูผาเหล็ก น้ำตกคำหอมและโค้งปิ้งงู สะพานหินธรรมชาติ ภาพรอยสลักผาสามพันปีที่ภูผายล น้ำตกคำน้ำสร้าง หอส่องดาว ภูอ่างศอ เขื่อนน้ำพุง เขื่อนน้ำอูน

**แหล่งท่องเที่ยววัฒนธรรม** ได้แก่ ศูนย์วัฒนธรรมจังหวัดสกลนคร สะพานขอม หรือสะพานหิน ศูนย์วัฒนธรรมไทยโส้ ชาวภูไทบ้านโนนหอม

**แหล่งท่องเที่ยวที่สำคัญอื่น ๆ** ได้แก่พระตำหนักภูพานราชนิเวศน์ สวนสมเด็จพระศรีนครินทร์ พิพิธภัณฑ์ภูพาน อุทยานบัวเฉลิมพระเกียรติ ท้องฟ้าจำลอง ชุมชนคาทอลิกบ้านท่าแร่

**๖.๒ งานกิจกรรมและประเพณีที่สำคัญของจังหวัดสกลนคร**

จังหวัดสกลนครมีงานประเพณีที่สำคัญ ประกอบไปด้วย

**- งานนมัสการองค์พระธาตุเชิงชุมและหลวงพ่อพระองค์แสน** จัดขึ้นในวันขึ้น 9 ค่ำ  
ถึง 15 ค่ำ เดือนยี่ของทุกปี ณ วัดพระธาตุเชิงชุมวรวิหาร ภายในวัดพระธาตุเชิงชุมวรวิหารนั้น มีพระวิหาร ซึ่งประดิษฐาน หลวงพ่อพระองค์แสน ซึ่งเป็นพระพุทธรูปปางมารวิชัย ศิลปะเชียงแสน ขัดสมาธิราบก่ออิฐ ถือปูนลงรักปิดทองหน้าตักกว้าง ๒ เมตร สูงจากฐานถึงพระเมาลี ๓.๒๐ เมตร ประทับนั่งบนแท่นสูง ๑.๓๕ เมตร หันพระพักตร์ไปทางทิศ ตะวันออกหันพระปฤศฎางค์เข้าหาองค์พระธาตุเชิงชุมเป็นพระพุทธรูปคู่บ้านคู่เมืองของชาวสกลนครคู่มากับพระธาตุเชิงชุม ประดิษฐานเป็นพระประธานอยู่ภายในพระวิหารเป็นพระพุทธรูปที่ศักดิ์สิทธิ์มากอีกองค์หนึ่งของประเทศ

**- งานประเพณีแห่ปราสาทผึ้งและแข่งขันเรือยาวชิงถ้วยพระราชทานฯ** จัดขึ้นในช่วงออกพรรษา ระหว่างวันขึ้น 12 - 15 ค่ำ เดือน 11 ของทุกปี มีการจัดการแข่งขันเรือยาวชิงถ้วยพระราชทาน สมเด็จพระเทพรัตนราชสุดาฯ บริเวณหนองหาร และในตอนกลางคืนของวันขึ้น 13 ค่ำ ก่อนวันทำการแห่ขบวนปราสาทผึ้ง ชาวคุ้มต่างๆ จะนำปราสาทผึ้งของตนที่ตกแต่งสวยงามประดับโคมไฟหลากสีมาตั้งประกวดแข่งขันกัน ณ สนามมิ่งเมือง เพื่อให้ประชาชนได้ชมความสวยงามอย่างใกล้ชิด สำหรับวันขึ้น 14 ค่ำ จะเป็นวันแห่ขบวนปราสาทผึ้งที่ตกแต่งอย่างวิจิตรสวยงามของคุ้มวัดต่างๆ ไปตามถนนในเขตเทศบาลไปสู่วัดพระธาตุเชิงชุมวรวิหาร ปราสาทผึ้งแต่ละขบวนจะนำมาตั้งไว้เป็นพุทธบูชา ณ บริเวณวัดพระธาตุเชิงชุม ด้วยความศรัทธาของชาวอีสานที่เชื่อว่าในเทศกาลออกพรรษาพระพุทธเจ้าจะเสด็จลงมาจากสวรรค์ชั้นดาวดึงส์เพื่อมาโปรดเวไนยสัตว์ในโลกมนุษย์ให้พ้นทุกข์

**- งานรวมน้ำใจไทสกลและงานกาชาด** จัดขึ้นประมาณต้นปีของทุกปี บริเวณศาลากลางจังหวัดสกลนคร กิจกรรมประกอบด้วย การแสดงศิลปวัฒนธรรมประเพณีของกลุ่มชนต่างๆ ที่อยู่ ในจังหวัด นอกจากนี้ยังมีกิจกรรมอื่นๆ อีก เช่น การออกร้านแสดงนิทรรศการของส่วนราชการ การประกวดศิลปวัฒนธรรมพื้นบ้าน การจัดพาแลง และการแสดงมหรสพ เป็นต้น

**- งานประเพณีเซิ้งผีโขน** จัดขึ้นที่ตำบลไฮหย่อง อำเภอพังโคน การเซิ้งผีโขนเป็นการเซิ้ง ในงานประเพณีบุญมหาชาติ หรือบุญพระเวสสันดร ซึ่งเป็นวันจัดขบวนแห่ผีโขนที่ยิ่งใหญ่เพื่อระลึกถึงคุณงามความดี การบำเพ็ญกุศลของพระเวสสันดรชาดกในอดีตกาล เพื่อเป็นข้อเตือนใจว่า การเป็นคนดีมีคุณธรรม มีน้ำใจเกื้อกูล ต่อผู้อื่น เสียสละ บริจาค ให้อภัยซึ่งกันและกัน แม้กรณีทั้งภูตผีปีศาจ ก็ยังแซ่ซ้องสรรเสริญ เข้าร่วมขบวนแห่อัญเชิญ พระเวสสันดรเข้าเมืองด้วย ทั้งยังให้พุทธศาสนิกชน ได้มีโอกาสเข้าร่วมทำบุญบริจาคทาน ก่อนถึงวันงานประเพณีบุญมหาชาติ โดยใช้ผีโขน แห่ไปตามหมู่บ้านต่างๆ

**- งานเทศกาลโส้รำลึก** เป็นงานสำคัญของชาวโส้อำเภอกุสุมาลย์ จัดขึ้นในวันขึ้น 4 ค่ำ เดือน 3 ของทุกปี ณ บริเวณที่ว่าการอำเภอกุสุมาลย์ การแสดงโส้ทั่งบั้งจะเริ่มในตอนสายของวันขึ้น 4 ค่ำ ตามประเพณีความเชื่อที่สืบทอดมาแต่อดีต เป็นการแสดงพิธีเยา (เชิญวิญญาณเข้าทรงคนป่วยลงสนามหรือแซงสนาม) และพิธีเจี้ยศาลารวมเข้ากันเพื่อให้เกิดรูปขบวนที่สวยงามเป็นจังหวะสอดคล้องกับเครื่องดนตรีพื้นบ้านที่ดีด สี ตี เป่า เข้ากับท่วงท่ารำของสาวโส้ที่มาร่วมแสดงเป็นจำนวนมาก ชาวโส้ถือว่าเป็นพิธีที่ศักดิ์สิทธิ์ นอกจากนี้ในบริเวณงานจะมีการออกร้านจำหน่ายสินค้าพื้นบ้านนานาชนิดให้แก่ผู้ไปเที่ยวชมในราคาถูก

**- งานประเพณีลอยพระประทีปพระราชทาน “สิบสองเพ็งไทสกล”** จัดขึ้น ณ บริเวณ[สระพังทอง](https://th.wikipedia.org/wiki/%E0%B8%AA%E0%B8%A3%E0%B8%B0%E0%B8%9E%E0%B8%B1%E0%B8%87%E0%B8%97%E0%B8%AD%E0%B8%87) โดยเป็นสระน้ำโบราณซึ่งก่อสร้างพร้อมกันกับ[พระธาตุเชิงชุม](https://th.wikipedia.org/wiki/%E0%B8%9E%E0%B8%A3%E0%B8%B0%E0%B8%98%E0%B8%B2%E0%B8%95%E0%B8%B8%E0%B9%80%E0%B8%8A%E0%B8%B4%E0%B8%87%E0%B8%8A%E0%B8%B8%E0%B8%A1) เพื่อประกอบพิธีกรรมต่างๆ ทั้งนี้[จังหวัดสกลนคร](https://th.wikipedia.org/wiki/%E0%B8%88%E0%B8%B1%E0%B8%87%E0%B8%AB%E0%B8%A7%E0%B8%B1%E0%B8%94%E0%B8%AA%E0%B8%81%E0%B8%A5%E0%B8%99%E0%B8%84%E0%B8%A3)เป็นจังหวัดหนึ่งที่ได้รับพระราชทานพระประทีปและกระทงพระราชทานจาก[พระบรมวงศานุวงศ์](https://th.wikipedia.org/wiki/%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A7%E0%B8%87%E0%B8%A8%E0%B8%B2%E0%B8%99%E0%B8%B8%E0%B8%A7%E0%B8%87%E0%B8%A8%E0%B9%8C)ทุกปี มีการเริ่มต้นขบวนอัญเชิญพระประทีปพระราชทานจากรอบตัวเมืองสกลนครไปยัง[สวนสมเด็จ พระศรีนครินทร์](https://th.wikipedia.org/wiki/%E0%B8%AA%E0%B8%A7%E0%B8%99%E0%B8%AA%E0%B8%A1%E0%B9%80%E0%B8%94%E0%B9%87%E0%B8%88%E0%B8%9E%E0%B8%A3%E0%B8%B0%E0%B8%A8%E0%B8%A3%E0%B8%B5%E0%B8%99%E0%B8%84%E0%B8%A3%E0%B8%B4%E0%B8%99%E0%B8%97%E0%B8%A3%E0%B9%8C) โดยข้าราชการชั้นผู้ใหญ่จะเป็นผู้นั่งบนรถขบวนแห่อัญเชิญพระประทีป หลังจากนั้นจะมีการอัญเชิญกระทงพระราชทานไปประดิษฐานที่แท่นรองรับที่จัดไว้หน้าพระบรมฉายาลักษณ์ทุกพระองค์ ณ บริเวณมลฑลพิธีบริเวณ[สวนสมเด็จพระศรีนครินทร์ สกลนคร](https://th.wikipedia.org/wiki/%E0%B8%AA%E0%B8%A7%E0%B8%99%E0%B8%AA%E0%B8%A1%E0%B9%80%E0%B8%94%E0%B9%87%E0%B8%88%E0%B8%9E%E0%B8%A3%E0%B8%B0%E0%B8%A8%E0%B8%A3%E0%B8%B5%E0%B8%99%E0%B8%84%E0%B8%A3%E0%B8%B4%E0%B8%99%E0%B8%97%E0%B8%A3%E0%B9%8C_%E0%B8%AA%E0%B8%81%E0%B8%A5%E0%B8%99%E0%B8%84%E0%B8%A3) มีการกล่าวคำบูชาพระประทีปและกระทงและผู้อัญเชิญจะอัญเชิญพระประทีปจากทุกพระองค์ลอยลงสระพังทอง ตามลำดับ

**- งานประเพณีแห่ดาวเทศกาลคริสต์มาสจังหวัดสกลนคร** จัดขึ้นเป็นประจำทุกปีในช่วงเทศกาลคริสต์มาสเพื่อเฉลิมฉลองการบังเกิดมาของพระเยซูเจ้า โดยจะมีการประดับตกแต่งรถแห่ดาวอย่างสวยงามตระการตา กว่า 200 คัน ในวันที่ 23 และ 24 ธันวาคม จะเริ่มแห่รอบชุมชนท่าแร่ ซึ่งเป็นชุมชนชาวคริสต์นิกายโรมันคาทอลิกที่ใหญ่ที่สุดในประเทศไทย มีกิจกรรมต่างๆ มากมาย อาทิ ซุ้มประดิษฐ์ดาว ถนนคนเดิน การแสดงละครเทวดา  การแห่ดาวแบบดั้งเดิมของชุมชนท่าแร่ด้วยดวงดาวน้อยใหญ่ที่ถืออยู่ในมือ พิธีบูชามิสซา ณ อาสนวิหารอัครเทวดามีคาแอล นอกจากนั้น ยังมีกิจกรรมนั่งรถรางชมเมือง สัมผัสบรรยากาศตะวันรอนที่หนองหาร ชมสถาปัตยกรรมอาคารบ้านเรือนเก่าแบบโคโรเนียลที่ประดับตกแต่งด้วยดวงดาวระยิบระยับสวยงามส่วนในวันที่ 25 ธันวาคม จะจัดขึ้นในตัวเมืองสกลนคร โดยเริ่มจากบริเวณหน้าลาน พระบรมรูป รัชกาลที่ 5 ศูนย์ราชการจังหวัดสกลนคร แห่รอบตัวเมืองไปยังบริเวณจัดงาน ณ สำนักมิสซังโรมันคาทอลิกท่าแร่-หนองแสง (โรงเรียนเซนต์ยอแซฟ สกลนคร) ซึ่งภายในงานจะมีการแสดงดนตรี บนเวที การสาธิตทำดาว การจำหน่ายอาหารและสินค้าผลิตภัณฑ์ชุมชน การแสดงนิทรรศการขององค์กร หน่วยงานและชุมชนต่างๆ พร้อมชมการแสดงละครเทวดาวันคริสต์สมภพ จินตลีลาประกอบเพลงการร้องเพลงประสานเสียงเพลงคริสต์มาสและชมพลุไฟเฉลิมฉลองเทศกาลคริสต์มาสอันตระการตา เป็นที่ประทับใจของนักท่องเที่ยว

**- งานมหกรรมข้าวฮางโลก** จัดขึ้นเป็นประจำทุกปี เพื่อสร้างมูลค่าเพิ่มแก่ข้าวฮางสกลนคร ภูมิปัญญาท้องถิ่น อันจะนำไปสู่การเพิ่มรายได้ให้แก่เกษตรกรผู้ปลูกข้าว ผู้แปรรูป และผู้จำหน่ายข้าวฮาง ทั้งระบบ เสริมสร้างความเชื่อมั่นผู้บริโภคข้าวฮางหอมทองสกลทวาปี  รวมทั้งสร้างโอกาสให้ผู้ประกอบการ ข้าวฮางหอมทองสกลทวาปีได้ขยายตลาด พัฒนาประสิทธิภาพการผลิตข้าวฮางจากต้นน้ำ กลางน้ำ จนถึงปลายน้ำ ที่สำคัญเป็นการเผยแพร่ประชาสัมพันธ์ข้าวฮางของสกลนครให้เป็นที่รู้จักกันอย่างแพร่หลาย ภายในงาน มีกิจกรรมหลากหลาย อาทิเช่น การประกวดผลิตภัณฑ์จากข้าวฮาง การจัดนิทรรศการของส่วนราชการ และกิจกรรมนันทนาการต่างๆ เป็นต้น

**- งานตรุษไทสกล คนจีน เวียดนาม** จัดเป็นประจำทุกปีในช่วงเทศกาลวันตรุษจีน เพื่อเป็นการเฉลิมฉลองวันขึ้นปีใหม่ของชาวจีนและเวียดนาม และสืบทอดวัฒนธรรมประเพณีพิธีกรรมของพี่น้องชาวไทย เชื้อสายจีนและเวียดนามให้ยังดำรงสืบเนื่องต่อไป โดยมีกิจกรรมภายในงาน ได้แก่ พิธีไหว้เจ้าเสริมมงคลปีใหม่จีน พิธีไหว้เจ้าแม่กวนอิม ขบวนแห่วัฒนธรรมที่สวยงามตระการตา การเชิดสิงโตมังกรที่ตื่นตาตื่นใจ การแสดงศิลปวัฒนธรรม 3 เชื้อชาติ พร้อมอิ่มอร่อยในถนนอาหารวัฒนธรรมสานสัมพันธ์ 3 เชื้อชาติ ไทย จีน เวียดนาม

**ตางรางแสดงปฏิทินการท่องเที่ยวจังหวัดสกลนคร**

| **วัน/เดือน/ปี** | **ชื่อกิจกรรม** | **สถานที่จัดงาน** |
| --- | --- | --- |
| มกราคม | ประเพณีรวมน้ำใจไทกะเลิง | หน้าสนามที่ว่าการอำเภอกุดบาก |
| ประเพณีวันภูไทโลก | บ้านโนนหอม อำเภอเมืองฯ |
| งานนมัสการพระธาตุเชิงชุมและหลวงพ่อพระองค์แสน | วัดพระธาตุเชิงชุมวรวิหาร |
| งานเสี่ยวแคมป์ | ศูนย์ศึกษาการพัฒนาภูพานฯ |
| งานรวมน้ำใจไทสกลและงานกาชาด | ศูนย์ราชการจังหวัดสกลนคร |
| งานบูรพาจารย์ | วัดป่าสุทธาวาส |
| กุมภาพันธ์ | งานตรุษไทสกล คนจีน เวียดนาม  จังหวัดสกลนคร | ลานคนเมือง  เทศบาลนครสกลนคร |
| ประเพณีบุญข้าวจี่ยักษ์ อนุรักษ์ปราสาทขอม ออนซอนผ้าย้อมคราม | ปราสาทขอมบ้านพันนา  อำเภอสว่างแดนดิน |
| งานเทศกาลโส้รำลึก | สนามที่ว่าการอำเภอกุสุมาลย์ |
| กิจกรรมจักรยานท่องเที่ยว  ปั่นเที่ยวริมภู ปีนดูยอดภูเพ็ก | อำเภอเมืองสกลนคร,  อำเภอพรรณานิคม |
| เทศกาลวันมาฆบูชา | วัดพระธาตุเชิงชุมวรวิหาร,  วัดป่าสุทธาวาส |
| มหกรรมข้าวฮางโลก | สถานีขนส่งผู้โดยสารแห่งที่ 2 |
| มีนาคม | วัฒนธรรมเซิ้งผีโขน | บ้านไฮหย่อง อำเภอพังโคน |
| สุริยปฏิทิน ณ ปราสาทภูเพ็ก | ปราสาทภูเพ็ก  อำเภอพรรณานิคม |
| เมษายน | เทศกาลภูไทรำลึกและนมัสการเจ้าปู่มเหศักดิ์ | ศาลเจ้าปู่มเหศักดิ์  อำเภอวาริชภูมิ |
| เทศกาลสงกรานต์วัดพระธาตุเชิงชุมวรวิหาร | วัดพระธาตุเชิงชุมวรวิหาร |
| พฤษภาคม | งานเทศกาลวิสาขบูชา | - วัดป่าสุทธาวาสแสดงพระธรรมเทศนา  จัดนิทรรศการ  - วัดพระธาตุเชิงชุม จัดพิธีเปิด-ปิด เวียนเทียน ทำบุญตักบาตร แห่โคมบัวบูชา |
| งานบุญมหาชาติและบุญบั้งไฟ | เขตเทศบาลตำบลพังโคน |
| มิถุนายน | ไม่มีการจัดกิจกรรม | - |
| กรกฎาคม | งานเทศกาลอาสาฬหบูชาสักการะ  สังเวชนียสถาน ๔ ตำบล | สังเวชนียสถาน 4 ตำบล  อำเภอส่องดาว |
| สิงหาคม | ไม่มีการจัดกิจกรรม | - |
| กันยายน | งานประเพณีไหลเรือไฟ | อำเภอเต่างอย |
| งานประเพณีบุญเดือนสิบแข่งเรือไหลเรือไฟไหว้พระแก้วคู่บ้าน(ชิงถ้วยพระราชทานฯ) | ลำน้ำยาม อำเภออากาศอำนวย |
| ตุลาคม | เทศกาลประเพณีออกพรรษาจังหวัดสกลนคร  - แข่งเรือยาวชิงถ้วยพระราชทานฯ  - จัดแสดงปราสาทผึ้ง  - แห่ปราสาทผึ้ง  - ตักบาตรเช้า ณ วัดพระธาตุเชิงชุมวรวิหาร | สนามมิ่งเมือง, สวนสมเด็จ  พระศรีนครินทร์ (สระพังทอง) |
| พฤศจิกายน | งานน้อมรำลึกวันคล้ายวันมรณภาพของพระอาจารย์มั่น ภูริทัตโต | วัดภูริทัตตถิราวาส  บ้านหนองผือ ตำบลนาใน อำเภอพรรณานิคม |
| เทศกาลลอยพระประทีปพระราชทาน  สิบสองเพ็งไทสกล | สวนสมเด็จพระศรีนครินทร์ (สระพังทอง) |
| งานเกษตรแฟร์นนทรีอีสาน | มหาวิทยาลัยเกษตรศาสตร์  วิทยาเขตเฉลิมพระเกียรติ  จังหวัดสกลนคร |
| ธันวาคม | ประเพณีข้าวเม่อปลามัน (ข้าวใหม่ปลามัน)  ณ ชุมชนผู้ไทบ้านโนนหอม | ชุมชนผู้ไทบ้านโนนหอม  อำเภอเมืองสกลนคร |
| เทศกาลคริสต์มาสจังหวัดสกลนคร  ประเพณีแห่ดาว  ธันวาคม ประเพณีแห่ดาว  ณ ชุมชนท่าแร่  ธันวาคม ประเพณีแห่ดาว  ณ โรงเรียนเซนต์ยอแซฟสกลนคร | อาสนวิหารอัครเทวดามีคาแอลท่าแร่,  โรงเรียนเซนต์ยอแซฟสกลนคร |
| ตลอดปี | กิจกรรมญ่างเอาบุญ  (เดินจากลานคนเมืองเพื่อไปเวียนเทียนและฟังเทศก์ ณ วัดพระธาตุเชิงชุมวรวิหาร) | ลานคนเมือง, วัดพระธาตุเชิงชุมวรวิหาร |

**๖.๓ การเชื่อมโยงการท่องเที่ยวระหว่างกลุ่มจังหวัดสนุก**

การท่องเที่ยวในกลุ่มจังหวัดสนุก สกลนคร นครพนม และมุกดาหาร มีเส้นทางการท่องเที่ยว ที่สามารถเชื่อมโยงกันทั้ง 3 จังหวัด จังหวัดสกลนครมุ่งเน้นการเผยแพร่ความเป็น “เมือง ๓ ธรรม” คือ ธรรมะ ธรรมชาติ วัฒนธรรม เช่นเดียวกับจังหวัดนครพนม และมุกดาหาร ที่มีแหล่งท่องเที่ยวที่สอดคล้องกัน ดังนี้

**ด้านธรรมะ** จังหวัดสกลนครมีพระธาตุเชิงชุม วัดป่าสุทธาวาส และพิพิธภัณฑ์ พระเกจิอาจารย์ที่มีชื่อเสียงหลายแห่ง กลุ่มนักท่องเที่ยวที่นิยมทำบุญไว้พระ สามารถท่องเที่ยวได้ตามเส้นทางหลวงปู่มั่น ภูริทัตโต ซึ่งทางจังหวัดสกลนครได้ดำเนินการจัดทำเส้นทางตามรอยหลวงปู่มั่นไว้เรียบร้อยแล้ว โดยมีสถานที่ที่สำคัญคือ วัดป่าวิสุทธิธรรม วัดป่านาคนิมิตต์ วัดศรีคูณไชย วัดพระธาตุเชิงชุมวรวิหาร วัดป่าหนองไผ่ วัดป่าบ้านหนองผือ วัดป่ากลางโนนภู่ วัดป่าอุดมสมพร วัดป่าสุทธาวาส สามารถเชื่อมโยงไปยังจังหวัดนครพนมที่มีพระธาตุพนมซึ่งมีความสำคัญระดับประเทศ อีกทั้งนักท่องเที่ยวสามารถเดินทางไปไหว้พระธาตุประจำวันเกิดทั้ง 7 พระธาตุ คือ พระธาตุพนม พระธาตุเรณู พระธาตุศรีคูณ พระธาตุมหาชัย พระธาตุประสิทธิ์ พระธาตุท่าอุเทน พระธาตุนคร เช่นเดียวกับจังหวัดมุกดาหาร มีเจดีย์บู่ทองกิตติ วัดป่าวิเวกวัฒนาราม เป็นที่เก็บรักษาพระบรมสารีริกธาตุขององค์สัมมาสัมพุทธเจ้า และพระธาตุของพระอรหันต์สาวกของพระองค์ และสถานที่สำคัญอีกหลายแห่ง

**ด้านธรรมชาติ** จังหวัดสกลนครเป็นที่ตั้งของอุทยานแห่งชาติ 3 แห่ง คือ อุทยานแห่งชาติภูพาน อุทยานแห่งชาติภูผายล และอุทยานแห่งชาติภูผาเหล็ก สามารถเชื่อมโยงเส้นทางการท่องเที่ยวไปยัง อุทยานแห่งชาติ ภูผาเทิบ จังหวัดมุกดาหาร ซึ่งเป็นแนวเดียวกันกับเทือกเขาภูพาน และยังมีภูมโนรมย์ เป็นจุดชมวิวที่ได้รับความนิยมจากนักท่องเที่ยว เมื่อออกจากมุกดาหารแล้วสามารถเชื่อมโยงไปยังอุทยานภูลังกาจังหวัดนครพนม เหมาะสำหรับนักท่องเที่ยวที่นิยมเส้นทางศึกษาธรรมชาติ และยังมีแม่น้ำโขงที่มีความสำคัญของทั้ง 2 จังหวัด นครพนมและมุกดาหาร เป็นสถานที่ที่สามารถดึงดูดนักท่องเที่ยวได้มาก เช่นเดียวกับจังหวัดสกลนคร มีทะเลสาบหนองหารที่มีขนาดใหญ่ที่สุดในภาคตะวันออกเฉียงเหนือ นักท่องเที่ยวสามารถชมทัศนียภาพที่สวยงาม และศึกษาวิถีชีวิตผู้คนรอบๆ

หนองหาร

**ด้านวัฒนธรรม** กลุ่มจังหวัดสนุกทั้ง 3 จังหวัด มีวัฒนธรรมที่คล้ายกันตามประเพณี ฮีต 12 คลอง 14 ซึ่งเป็นประเพณีที่ชาวอีสานปฏิบัติสืบต่อกันมาจนถึงปัจจุบัน รวมถึงมีวัฒนธรรมชนเผ่า ที่คล้ายกัน เช่น เผ่าภูไท เผ่าไทกะเลิง เผ่าไทย้อ เผ่าไทลาว งานประเพณีที่สำคัญของจังหวัดสกลนครคือประเพณีแห่ปราสาทผึ้ง ซึ่งจะจัดในช่วงเทศกาลออกพรรษา เช่นเดียวจังหวัดนครพนมที่มีการจัดประเพณีไหลเรือไฟ และยังสามารถเชื่อมโยงไปยังจังหวัดมุกดาหาร ซึ่งมีการจัดการแข่งขันเรือยาวออกพรรษาไทย – ลาว ในช่วงเดียวกันเป็นประจำทุกปี

**สถิติการท่องเที่ยวในจังหวัดสกลนคร**

จังหวัดสกลนครมีแนวโน้มการเติบโตด้านการท่องเที่ยวแบบขั้นบันไดกล่าวคือ นักท่องเที่ยวเดินทางมาท่องเที่ยวเพิ่มขึ้น โดยในแต่ละปีมีจำนวนนักท่องเที่ยวเพิ่มขึ้นไม่มากนักและยังคงเป็นไปในทิศทางที่ดีขึ้นตามลำดับ นักท่องเที่ยวเดินทางมาและพำนักตามสถานพักแรมมากช่วงที่มีการจัดงาน หรือกิจกรรมประเพณีสำคัญ ลักษณะการเดินทางท่องเที่ยวแบบไปเช้า - เย็นกลับ ปัจจัยที่ส่งเสริมให้เกิดการเดินทางท่องเที่ยวมาจาก การจัดกิจกรรม เทศกาล งานประเพณี อาทิ ประเพณีแห่ประสาทผึ้ง ที่เป็นที่รู้จักในหมู่นักท่องเที่ยวงานนมัสการพระธาตุเชิงชุมและหลวงพ่อองค์แสน งานเทศกาลวันวิสาขบูชา งานเทศกาลอาสาฬบูชาสักการะสังเวชนียสถาน นอกจากนี้หน่วยงานภาครัฐได้สนับสนุนกิจกรรมการท่องเที่ยวเพื่อกระตุ้นการท่องเที่ยวโดยการส่งเสริมและจัดทำเส้นทางบุญ ไหว้พระ ๙ วัด เส้นทางตามรอยหลวงปู่มั่น (พระอาจารย์มั่น ภูริทัตโต) ตลอดจนส่งเสริมการประชุม สัมมนาหน่วยงานภาครัฐต่างๆ ซึ่งปัจจัยดังกล่าวได้ช่วยฉุดกระแสการท่องเที่ยวเป็นอย่างมาก และสร้างสีสันให้กับการท่องเที่ยวของจังหวัดสกลนคร

สถิตินักท่องเที่ยวจังหวัดสกลนคร ปี พ.ศ. ๒๕๕๙ พบมีผู้เยี่ยมเยือน จำนวน 1,136,645 คน มีอัตราการขยายตัวเพิ่มขึ้น ร้อยละ 5.13 จำแนกเป็นคนไทย จำนวน 1,131,803 คน และชาวต่างประเทศ จำนวน 4,842 คน ผู้เยี่ยมเยือนชาวไทยส่วนใหญ่เป็นการเดินทางจากกลุ่มแรงงานคืนถิ่นที่กลับมาเยี่ยมญาติ รวมทั้งเป็นการท่องเที่ยวจากจังหวัดใกล้เคียงในช่วงเทศกาลวันหยุด แหล่งท่องเที่ยวยอดนิยมคือ วัดพระธาตุเชิงชุมวรวิหาร วัดป่าสุทธาวาส พระตำหนักภูพานราชนิเวศน์ สวนสมเด็จพระศรีนครินทร์ฯ (สระพังทอง) อุทยานแห่งชาติทั้ง ๓ แห่ง พิพิธภัณฑ์อาจารย์ฝั้น พิพิธภัณฑ์ภูพาน หนองหาร และอุทยานหนองหารเฉลิมพระเกียรติ เป็นต้น โดยนักท่องเที่ยวคนไทยนิยมเดินทางเป็นหมู่คณะ กลุ่มครอบครัว กลุ่มทัวร์ธรรมะที่นิยมใช้รถส่วนตัวเป็นพาหนะหลักในการเดินทาง

ในการเดินทางท่องเที่ยวแต่ละครั้ง นักท่องเที่ยวมีระยะเวลาพำนักเฉลี่ยในจังหวัดประมาณ ๒.47 วัน นักท่องเที่ยว มีการใช้จ่ายแต่ละวันเป็นค่าที่พัก ค่าอาหาร เครื่องดื่ม และสินค้าของที่ระลึก ประมาณ 959.21 บาท/คน/วัน ส่วนนักทัศนาจรมีค่าใช้จ่ายแต่ละวันประมาณ 481.37 บาท/คน/วัน เมื่อรวมรายได้ทั้งหมดที่เกิดจากการท่องเที่ยวหรือก่อให้เกิดรายได้ ทั้งสิ้น ๑,781.00 ล้านบาท

สำหรับสถานพักแรมมีจำนวน ๑๒๔ แห่ง มีห้องพักรวม ๓,๑๐๒ ห้อง นักท่องเที่ยวมีระยะพำนักเฉลี่ยตามสถานพักแรมต่างๆ ประมาณ 2.47 วัน

ในปี 25๖๐ จึงมุ่งเน้นให้มีการพัฒนาแหล่งท่องเที่ยวที่มีอยู่แล้วให้ดีขึ้น จัดงานอีเว้นท์ เพื่อประชาสัมพันธ์การท่องเที่ยวของจังหวัดสกลนคร การจัดรูทเส้นทางการท่องเที่ยวเชื่อมโยงกันทั้ง 3 จังหวัดกลุ่มสนุก โดยการบูรณาการร่วมกันระหว่างหน่วยงานภาครัฐ ภาคเอกชน และทุกภาคส่วน เพื่อกระตุ้น ให้นักท่องเที่ยวเดินทางมาท่องเที่ยวจังหวัดสกลนครเพิ่มมากขึ้น

**ตาราง แสดงข้อมูลจำนวนผู้เยี่ยมเยือนและรายได้จากการท่องเที่ยวของจังหวัดสกลนคร**

| **รายการ** | **สกลนคร** | | | |
| --- | --- | --- | --- | --- |
| **๒๕๕๗** | **2558** | **2559** | **เปลี่ยนแปลง (%)** |
| **จำนวนผู้เยี่ยมเยือน** | **1,081,194** | **1,136,645** | **1,163,984** | **+ 2.41** |
| คนไทย | 1,076,447 | 1,131,803 | 1,159,050 | + 2.41 |
| ชาวต่างประเทศ | 4,747 | 4,842 | 4,934 | + 1.90 |
| **จำนวนนักท่องเที่ยว** | **621,884** | **652,911** | **667,123** | **+ 2.18** |
| คนไทย | 619,164 | 650,159 | 664,326 | + 2.18 |
| ชาวต่างประเทศ | 2,720 | 2,752 | 2,797 | + 1.64 |
| **จำนวนนักทัศนาจร** | **459,310** | **483,734** | **496,861** | **+ 2.71** |
| คนไทย | 457,283 | 481,644 | 494,724 | + 2.72 |
| ชาวต่างประเทศ | 2,027 | 2,090 | 2,137 | + 2.25 |
| **ระยะเวลาพำนักเฉลี่ย(วัน)** | **2.51** | **2.47** | **2.48** | **+ 0.01** |
| คนไทย | 2.51 | 2.47 | 2.48 | + 0.01 |
| ชาวต่างประเทศ | 2.93 | 2.93 | 2.92 | - 0.01 |
| **ค่าใช้จ่ายเฉลี่ย(คน/วัน/บาท)** |  |  |  |  |
| ผู้เยี่ยมเยือน | **821.81** | **849.02** | **880.21** | **+ 3.67** |
| นักท่องเที่ยว | 927.00 | 959.21 | 995.12 | + 3.74 |
| นักทัศนาจร | 464.04 | 481.37 | 497.31 | + 3.31 |
| **รายได้จากการท่องเที่ยว(ล้านบาท)** |  |  |  |  |
| ผู้เยี่ยมเยือน | 1,661.19 | 1,781.00 | 1,894.70 | + 6.38 |
| คนไทย | 1,649.82 | 1,769.18 | 1,882.31 | + 6.39 |
| ชาวต่างประเทศ | **11.37** | **11.82** | **12.39** | **+ 4.82** |

ที่มา : สำนักงานปลัดกระทรวงการท่องเที่ยวและกีฬา (ข้อมูล ณ วันที่ 20 มิถุนายน 2561)

**ตารางแสดงกิจกรรมที่นักท่องเที่ยวนิยมทำระหว่างที่อยู่ในจังหวัดสกลนคร**

|  |  |  |  |
| --- | --- | --- | --- |
| **กิจกรรมที่ร่วมกระทำ** | **สัดส่วนของการเข้าร่วมกิจกรรม** | | |
| **ระหว่างอยู่ในจังหวัด** | **ไทย** | **ต่างประเทศ** | **รวม** |
| ๑. ท่องเที่ยวทั่วไป | ๘๕.๔๕ | ๘๖.๗๒ | ๘๕.๔๕ |
| ๒. ซื้อสินค้าและของที่ระลึก | ๓๔.๒๐ | ๒๖.๗๔ | ๓๔.๑๗ |
| ๓. กิจกรรมเชิงผจญภัย | ๑.๘๘ | ๓.๑๙ | ๑.๘๘ |
| ๔. กิจกรรมทางน้ำ | ๑.๐๔ | ๐.๐๕ | ๑.๐๙ |
| ๕. ท่องเที่ยวเชิงนิเวศ | ๒.๒๐ | ๐.๐๘ | ๒.๒๗ |
| ๖. กิจกรรรมเชิงสุขภาพ | ๒.๕๒ | ๓.๑๑ | ๒.๕๓ |
| ๗. กิจกรรมด้านกีฬา | ๑.๖๑ | ๐.๕๒ | ๐.๕๓ |
| ๘. นันทนาการ/บันเทิง | ๒.๕๓ | ๖.๙๑ | ๑.๕๕ |
| ๙. กิจกรรมท่องเที่ยวเชิงวัฒนธรรม | ๓๐.๙๖ | ๖.๓๐ | ๓๐.๘๘ |
| ๑๐.อื่น ๆ (ท่องเที่ยวเชิงเกษตร/การปฏิบัติธรรม) | ๔.๕๐ | ๐.๑๔ | ๔.๖๔ |

*ที่มา : สำนักงานการท่องเที่ยวและกีฬาจังหวัดสกลนคร (ข้อมูล ณ วันที่ 27 กรกฏาคม ๒๕60)*

**ตารางแสดงแหล่งท่องเที่ยวที่ได้รับความนิยมจากนักท่องเที่ยว ๑๐ อันดับแรก**

|  |  |  |  |
| --- | --- | --- | --- |
| **ลำดับของสถานที่** | **ร้อยละของจำนวนผู้เยี่ยมเยือน** | | |
| **ท่องเที่ยวในจังหวัด** | **ไทย** | **ต่างประเทศ** | **รวม** |
| พระธาตุเชิงชุม | ๖๑.๕๔ | ๔๒.๗๓ | ๖๑.๔๘ |
| วัดป่าสุทธาวาส (พิพิธภัณฑ์หลวงปู่มั่น ภูริทัตโต) | ๒๕.๙๖ | ๖.๙๑ | ๒๕.๙๐ |
| พิพิธภัณฑ์ภูพาน | ๖.๘๖ | ๐.๐๐ | ๖.๘๔ |
| อุทยานแห่งชาติภูพาน | ๕.๘๒ | ๐.๐๐ | ๕.๘๐ |
| พระตำหนักภูพานราชนิเวศน์ | ๔.๗๗ | ๐.๐๐ | ๔.๗๕ |
| อุทยานบัว | ๔.๑๗ | ๐.๔๓ | ๔.๑๖ |
| วัดถ้ำผาแด่น | ๓.๔๑ | ๒.๒๒ | ๓.๔๑ |
| วัดป่าอุดมสมพร (พิพิธภัณฑ์พระอาจารย์ฝั้น อาจาโร) | ๑.๙๙ | ๓.๕๘ | ๒.๐๐ |
| วัดถ้ำพวง | ๑.๐๖ | ๐.๐๐ | ๑.๐๖ |
| วัดดอยธรรมเจดีย์ | ๐.๒๕ | ๐.๐๐ | ๐.๒๕ |

*ที่มา : สำนักงานการท่องเที่ยวและกีฬาจังหวัดสกลนคร (ข้อมูล ณ วันที่ 27 กรกฎาคม ๒๕60)*

**บทที่ ๒**

**ยุทธศาสตร์ในระดับชาติ และยุทธศาสตร์การส่งเสริมคุณธรรม**

**๑. ทิศทางยุทธศาสตร์ชาติระยะ ๒๐ ปี (พ.ศ. 2560-25๗๙)**

วิสัยทัศน์

“ประเทศมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนา ตามปรัชญาเศรษฐกิจพอเพียง”

**สาระสำคัญ**

**1.๑ความมั่นคง**

1. การมีความมั่นคงปลอดภัย จากภัยและการเปลี่ยนแปลง ทั้งภายในประเทศและภายนอกประเทศ ในทุกระดับ ทั้งระดับประเทศ สังคม ชุมชน ครัวเรือน และปัจเจกบุคคล และมีความมั่นคงในทุกมิติ ทั้งมิติเศรษฐกิจ สังคม สิ่งแวดล้อม และการเมือง
2. ประเทศ มีความมั่นคงในเอกราชและอธิปไตยมีสถาบันชาติ ศาสนา พระมหากษัตริย์ที่เข้มแข็ง เป็นศูนย์กลางและเป็นที่ยึดเหนี่ยวจิตใจของประชาชน ระบบการเมืองที่มั่นคงเป็นกลไกที่นำไปสู่การบริหารประเทศ ที่ต่อเนื่องและโปร่งใสตามหลักธรรมาภิบาล
3. สังคม มีความปรองดองและความสามัคคี สามารถผนึกกำลังเพื่อพัฒนาประเทศ ชุมชน มีความเข้มแข็ง ครอบครัว มีความอบอุ่น
4. ประชาชน มีความมั่นคงในชีวิต มีงานและรายได้ที่มั่นคงพอเพียงกับการดำรงชีวิต มีที่อยู่อาศัยและความปลอดภัยในชีวิตทรัพย์สิน
5. ฐานทรัพยากรและสิ่งแวดล้อม ประชาชนมีความมั่นคงของอาหาร พลังงาน และน้ำ

**๑.๒ ความมั่งคั่ง**

1. ประเทศไทยมีการขยายตัวของเศรษฐกิจ อย่างต่อเนื่องจนเข้าสู่กลุ่มประเทศรายได้สูง ความเหลื่อมล้ำของการพัฒนาลดลง ประชากรได้รับผลประโยชน์จากการพัฒนาอย่างเท่าเทียมกันมากขึ้น
2. เศรษฐกิจมีความสามารถในการแข่งขันสูง สามารถสร้างรายได้ทั้งจากภายในและภายนอกประเทศ สร้างฐานเศรษฐกิจและสังคมแห่งอนาคต และเป็นจุดสำคัญของการเชื่อมโยงในภูมิภาคทั้งการคมนาคมขนส่ง การผลิต การค้า การลงทุน และการทำธุรกิจ มีบทบาทสำคัญในระดับภูมิภาคและระดับโลก เกิดสายสัมพันธ์ทางเศรษฐกิจและการค้าอย่างมีพลัง
3. ความสมบูรณ์ในทุนที่จะสามารถสร้าง การพัฒนาต่อเนื่อง ได้แก่ ทุนมนุษย์ ทุนทางปัญญาทุนทางการเงิน ทุนที่เป็นเครื่องมือเครื่องจักร ทุนทางสังคม และทุนทรัพยากรธรรมชาติและสิ่งแวดล้อม

**๑.๓ ความยั่งยืน**

1. การพัฒนาที่สามารถสร้างความเจริญ รายได้ และคุณภาพชีวิตของประชาชนให้เพิ่มขึ้นอย่างต่อเนื่อง ซึ่งเป็นการเจริญเติบโตของเศรษฐกิจที่ไม่ใช้ทรัพยากรธรรมชาติเกินพอดี ไม่สร้างมลภาวะต่อสิ่งแวดล้อมจนเกินความสามารถในการรองรับและเยียวยาของระบบนิเวศน์
2. การผลิตและการบริโภคเป็นมิตรกับสิ่งแวดล้อม และสอดคล้องกับกฎระเบียบของประชาคมโลก ซึ่งเป็นที่ยอมรับร่วมกัน ความอุดมสมบูรณ์ของทรัพยากรธรรมชาติและสิ่งแวดล้อมมีคุณภาพดีขึ้น คนมีความรับผิดชอบต่อสังคม มีความเอื้ออาทร เสียสละเพื่อผลประโยชน์ส่วนรวม
3. มุ่งประโยชน์ส่วนรวมอย่างยั่งยืน ให้ความสำคัญกับการมีส่วนร่วมของประชาชนทุกภาคส่วน เพื่อการพัฒนาในทุกระดับอย่างสมดุล มีเสถียรภาพ และยั่งยืน
4. ประชาชนทุกภาคส่วนในสังคมยึดถือและปฏิบัติตามปรัชญาของเศรษฐกิจพอเพียง

**ยุทธศาสตร์ มียุทธศาสตร์ในการดำเนินการ ๖ ยุทธศาสตร์ ดังนี้**

ยุทธศาสตร์ที่ ๑ ด้านความมั่นคง

ยุทธศาสตร์ที่ ๒ การสร้างความสามารถในการแข่งขัน

ยุทธศาสตร์ที่ ๓ การพัฒนาและเสริมสร้างศักยภาพคน

ยุทธศาสตร์ที่ ๔ การสร้างโอกาสความเสมอภาคและเท่าเทียมกันทางสังคม

ยุทธศาสตร์ที่ ๖ การปรับสมดุลและพัฒนาระบบการบริหารจัดการภาครัฐ

**2. ทิศทางของแผนพัฒนาเศรษฐกิจและสังคมแห่งชาติ ฉบับที่ 12**

**กรอบวิสัยทัศน์แผนพัฒนาเศรษฐกิจและสังคมแห่งชาติ ฉบับที่ 12**

จากสถานะของประเทศและบริบทการเปลี่ยนแปลงต่างๆ ที่ประเทศก้าลังประสบอยู่ ทำให้การกำหนดวิสัยทัศน์แผนพัฒนาฯ ฉบับที่ 12 ยังคงมีความต่อเนื่องจากวิสัยทัศน์แผนพัฒนาฯ ฉบับที่ 11 และกรอบหลักการของการวางแผนที่น้อมนำและประยุกต์ใช้หลักปรัชญาของเศรษฐกิจพอเพียง ยึดคนเป็นศูนย์กลางของการพัฒนาอย่างมีส่วนร่วม การพัฒนาที่ยึดหลักสมดุล ยั่งยืน โดยวิสัยทัศน์ของการพัฒนาในแผนพัฒนาฯ ฉบับที่ 12 ต้องให้ความสำคัญกับการกำหนดทิศทางการพัฒนาที่มุ่งสู่การเปลี่ยนผ่านประเทศไทยจากประเทศที่มีรายได้ปานกลางไปสู่ประเทศที่มีรายได้สูง มีความมั่นคง และยั่งยืน สังคมอยู่ร่วมกันอย่างมีความสุข และนำไปสู่การบรรลุวิสัยทัศน์ระยะยาว “ มั่นคง มั่งคั่ง ยั่งยืน ” ของประเทศ

**การกำหนดตำแหน่งทางยุทธศาสตร์ของประเทศ (Country Strategic Positioning)**

เป็นการกำหนดตำแหน่งทางยุทธศาสตร์ของประเทศที่สอดคล้องกับยุทธศาสตร์ชาติที่ สศช. ได้จัดทำขึ้น “ ประเทศไทยเป็นประเทศรายได้สูงที่มีการกระจายรายได้อย่างเป็นธรรม เป็นศูนย์กลางด้านการขนส่งและโลจิสติกส์ของภูมิภาคสู่ความเป็นชาติการค้าและบริการ (Trading and Service Nation) เป็นแหล่งผลิตสินค้าเกษตรอินทรีย์และเกษตรปลอดภัย แหล่งอุตสาหกรรมสร้างสรรค์และมีนวัตกรรมสูงที่เป็นมิตรต่อสิ่งแวดล้อม ”

**เป้าหมาย**

**1) การหลุดพ้นจากกับดักประเทศรายได้ปานกลางสู่รายได้สูง**

**2) การพัฒนาศักยภาพคนให้สนับสนุนการเจริญเติบโตของประเทศและการสร้างสังคมสูงวัยอย่างมีคุณภาพ**

**3) การลดความเหลื่อมล้ำในสังคม**

**4) การสร้างการเจริญเติบโตทางเศรษฐกิจและสังคมที่เป็นมิตรกับสิ่งแวดล้อม**

**5) การบริหารราชการแผ่นดินที่มีประสิทธิภาพ**

**๓. ยุทธศาสตร์ไทยแลนด์ 4.0 ( Thailand 4.0)**

"Thailand 4.0 : สร้างความเข้มแข็งจากภายใน เชื่อมโยงเศรษฐกิจไทยสู่โลก"พลวัตการเปลี่ยนแปลงที่เกิดขึ้นในปัจจุบันซึ่งเป็นเรื่องที่ส่งผลกระทบเราอย่างหลีกเลี่ยงไม่ได้ มีอยู่ด้วยกัน 3 กระแสหลัก คือ

**1. Globalization** ที่ทั่วโลกกำลังเกิดการเปลี่ยนแปลงในสิ่งต่างๆเหล่านี้พร้อมกัน อาทิ

- กระแส Digitization ก่อให้เกิดการปรับเปลี่ยนพฤติกรรมของผู้คนและรูปแบบในการทำธุรกิจ

- กระแส Urbanization ที่มีการกระจายตัวไปโดยรอบทุกคนเริ่มมีชีวิตความเป็นอยู่แบบคนเมือง มีการกระจายตัวทางความเจริญไปสู่ภูมิภาคมากขึ้น

- กระแส Commonization ที่เป็นเรื่องที่ผู้คนในโลกได้รับผลกระทบร่วมกันอย่างถ้วนทั่ว ไม่ว่าจะเป็นเรื่องการเปลี่ยนแปลงทางสภาพภูมิอากาศ การก่อการร้าย โรคระบาด ที่สามารถแพร่ไปในทุกภูมิภาคของโลกอย่างหลีกเลี่ยงไม่ได้

**2. Regionalization** กระแสการรวมกลุ่มกันในภูมิภาค ไม่ว่าจะเป็นในเชิงของภูมิรัฐศาสตร์และภูมิเศรษฐศาสตร์ การรวมกลุ่มดังกล่าวทำให้มีอำนาจต่อรองของประเทศที่อยู่ในกลุ่มสมาชิกเป็นอย่างดี

**3. Localization** กระแสของการมีความเป็นท้องถิ่นและชุมชนอย่างเข้มข้น สกลนครเป็นตัวอย่างหนึ่งของการมี Locality ที่เข้มแข็ง เนื่องจากมีความเป็นเอกลักษณ์และอัตลักษณ์ที่ชัดเจน รวมถึงมีศิลปะและวัฒนธรรมที่สืบทอดและเชื่อมโยงคนในท้องถิ่นมายาวนาน

**๔. แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙-๒๕๖๔)**

แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙-๒๕๖๔) เป็นแผนที่จัดทำขึ้นเพื่อเป็นกรอบทิศทางในการส่งเสริมคุณธรรมให้แก่สังคมไทย โดยการบูรณาการการดำเนินการร่วมกับทุกภาคส่วนของสังคม มีรายละเอียดดังนี้

**วิสัยทัศน์ (Vision)**

สังคมไทยมีคุณธรรมเป็นรากฐานที่สำคัญในการดำรงชีวิต สืบสานความเป็นไทย อยู่ร่วมกันด้วยความสันติสุขในประเทศไทย ประชาคมอาเซียนและประชาคมโลกอย่างยั่งยืน

**เป้าประสงค์ (Goal)**

สังคมไทยเป็นสังคมคุณธรรม คนไทยปฏิบัติตนตามหลักคำสอนทางศาสนาที่ตนนับถือ น้อมนำหลักปรัชญาของเศรษฐกิจพอเพียงมาปฏิบัติ ธำรงรักษาไว้ซึ่งวัฒนธรรมอันดีงามของไทย และอยู่ร่วมกันด้วยสันติสุขในประเทศไทย ประชาคมอาเซียนและประชาคมโลกอย่างยั่งยืน

**พันธกิจ (Mission)**

๑) พัฒนาคนให้มีคุณธรรมตามหลักธรรมทางศาสนา น้อมนำหลักปรัชญาของเศรษฐกิจพอเพียงมาเป็นหลักในการพัฒนาคุณภาพชีวิต และดำรงชีวิตตามวิถีวัฒนธรรมไทยที่ดีงาม

๒) พัฒนาระบบการบริหารจัดการด้านการส่งเสริมคุณธรรมให้มีประสิทธิภาพในมิติต่าง ๆ

๓) ส่งเสริมให้ทุกภาคส่วนของสังคมตระหนักและร่วมกันเป็นเครือข่าย มีส่วนร่วมในกระบวนการส่งเสริมคุณธรรม เพื่อสร้างสังคมคุณธรรมที่อยู่ร่วมกันอย่างสันติสุข มีธรรมาภิบาล มีความสมานฉันท์ และมีความยั่งยืน

๔) ส่งเสริมให้ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก

**วัตถุประสงค์หลัก (Objective)**

๑) เพื่อวางระบบรากฐานการเสริมสร้างคุณธรรมในสังคมไทย

๒) เพื่อสร้างความเข้มแข็งในระบบการบริหารจัดการด้านการส่งเสริมคุณธรรมให้เป็นเอกภาพ

๓) เพื่อสร้างเครือข่ายความร่วมมือในการส่งเสริมคุณธรรม

๔) เพื่อส่งเสริมให้ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก

**ตัวชี้วัด (Key Performance Indicators)**

**๑ ระยะสั้น** กำหนดกรอบระยะเวลา ปี ๒๕๕๙-๒๕๖๐ (๑ ปี ๖ เดือน) เพื่อให้สอดคล้องกับนโยบายของรัฐบาล พลเอก ประยุทธ์ จันทร์โอชา นายกรัฐมนตรีจึงได้กำหนดตัวชี้วัดในการส่งเสริมคุณธรรมในสังคมไทย ตามแผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙-๒๕๖๔) ในระยะสั้น โดยมีกรอบระยะเวลา ๑ ปี ๖ เดือน (เมษายน ๒๕๕๙-กันยายน ๒๕๖๐) โดยแบ่งเป็น ๓ ระยะ ดังนี้

**ระยะที่ ๑ (เมษายน-กันยายน ๒๕๕๙)** มีตัวชี้วัดดังนี้

(๑) ทุกหน่วยงานมีแผนแม่บทส่งเสริมคุณธรรมของหน่วยงาน

(๒) ทุกหน่วยงานมีแผนปฏิบัติการส่งเสริมคุณธรรมของหน่วยงาน

(๓) ทุกหน่วยงาน/องค์กรภาคีเครือข่ายส่งเสริมคุณธรรมมีความรู้ความเข้าใจในแผนแม่บท

ส่งเสริมคุณธรรมในสังคมไทย

(๔) เกิดชุมชนคุณธรรม องค์กรคุณธรรม หรือหน่วยงานคุณธรรม จำนวน ๗๐ องค์กร ต้นแบบ

**ระยะที่ ๒ (ตุลาคม ๒๕๕๙-มีนาคม ๒๕๖๐)** มีตัวชี้วัดดังนี้

(๑) มีบุคลากรในภาคส่วนต่าง ๆ ทั้งภาครัฐ ภาคประชาสังคม ภาคชุมชน ภาคธุรกิจเอกชน

ภาควิชาชีพ ภาควิชาการ ภาคสื่อมวลชน และภาคประชาชน ได้รับการอบรมและพัฒนา คุณธรรมจริยธรรมเพิ่มมากขึ้น

(๒) มีหน่วยงานที่ให้ความสำคัญจัดอบรมและพัฒนาคุณธรรมจริยธรรม ให้แก่ บุคลากร ในภาคส่วนต่าง ๆ ทั้งภาครัฐ ภาคประชาสังคม ภาคชุมชน ภาคธุรกิจเอกชน ภาควิชาชีพ ภาควิชาการ ภาคสื่อมวลชนและภาคประชาชนเพิ่มมากขึ้น

(๓) มีหน่วยงาน องค์กรที่ส่งเสริมและกระตุ้นการจัดกิจกรรมเทิดทูนสถาบันชาติ ศาสนา และพระมหากษัตริย์เพิ่มมากขึ้น

(๔) ประชาชนเข้าร่วมกิจกรรมเทิดทูนสถาบันชาติ ศาสนาและพระมหากษัตริย์เพิ่มมากขึ้น

(๕) เกิดชุมชนคุณธรรม องค์กรคุณธรรม หรือหน่วยงานคุณธรรม จำนวน ๗๐๐ องค์กรต้นแบบ

**ระยะที่ ๓ (เมษายน-กันยายน ๒๕๖๐)** มีตัวชี้วัดดังนี้

(๑) มีบุคลากรในภาคส่วนต่าง ๆ ทั้งภาครัฐ ภาคประชาสังคม ภาคชุมชน ภาคธุรกิจเอกชน

ภาควิชาชีพ ภาควิชาการ ภาคสื่อมวลชน และภาคประชาชน ได้รับการอบรมและพัฒนาคุณธรรมจริยธรรมเพิ่มมากขึ้น ร้อยละ ๑๐ ของระยะที่ ๒

(๒) มีหน่วยงานที่ให้ความสำคัญจัดอบรมและพัฒนาคุณธรรมจริยธรรม ให้แก่ บุคลากรใน

ภาคส่วนต่าง ๆ ทั้งภาครัฐ ภาคประชาสังคม ภาคชุมชน ภาคธุรกิจเอกชน ภาควิชาชีพ ภาควิชาการ ภาคสื่อมวลชนและภาคประชาชนเพิ่มมากขึ้น ร้อยละ ๑๐ ของระยะที่ ๒

(๓) มีหน่วยงาน องค์กรที่ส่งเสริมและกระตุ้นการจัดกิจกรรมเทิดทูนสถาบันชาติ ศาสนา

และพระมหากษัตริย์เพิ่มมากขึ้น ร้อยละ ๑๐ ของระยะที่ ๒

(๔) ประชาชนเข้าร่วมกิจกรรมเทิดทูนสถาบันชาติ ศาสนาและพระมหากษัตริย์เพิ่มมากขึ้น

ร้อยละ ๑๐ ของระยะที่ ๒

(๕) เกิดชุมชนคุณธรรม องค์กรคุณธรรม หรือหน่วยงานคุณธรรม จำนวน ๗,๐๐๐ องค์กรต้นแบบ

**๒ ระยะปานกลาง กำหนดกรอบระยะเวลา ปี ๒๕๕๙-๒๕๖๔**

(๑) ทุกหน่วยงาน/องค์กรทั้งภาครัฐและเอกชนมีส่วนร่วมส่งเสริม สนับสนุน และดำเนินการส่งเสริมคุณธรรมในสังคมไทย เช่น กำหนดนโยบายการส่งเสริมคุณธรรมภายในองค์กร วางแผนงาน จัดทำ โครงการกิจกรรมเสริมสร้างปลูกฝังคุณธรรมและวัฒนธรรมประเพณีที่ดีงาม ให้แก่ สังคมเป็นองค์กรที่มี CSR หรือ Corporate Social Responsibility มีความรับผิดชอบต่อสังคมและสิ่งแวดล้อม ภายใต้หลักจริยธรรมและการจัดการที่ดี อยู่บนหลักพอประมาณที่ต้องไม่เบียดเบียนตนเอง และไม่เบียดเบียนสังคม มีคุณภาพตามมาตรฐาน ISO หรือ The International Organization for Standardization ที่เป็นมาตรฐานคุณธรรม ที่ใช้ได้กับทุกองค์กร มีการยกย่องเชิดชูองค์กรและบุคคลผู้มีผลงานดีเด่นในด้านส่งเสริมคุณธรรม โดยค้นหาคนดีและมอบรางวัลอย่างต่อเนื่องเพื่อให้เกิดกระแสสังคมส่งเสริมคนดี กับทั้งเป็นการสร้างชื่อเสียงให้แก่ประเทศชาติ

(๒) มีการพัฒนาระบบ กลไกการบริหารจัดการดำเนินงานส่งเสริมคุณธรรมจริยธรรม เช่น มีระบบบริหารจัดการทางวิชาการองค์ความรู้ในเรื่องของการส่งเสริมคุณธรรมและความสมานฉันท์ พร้อมทั้งมีการวิจัยและมีการพัฒนามาตรฐานด้านการส่งเสริมคุณธรรม มีหลักสูตรและจำนวนบุคลากรผู้ทำหน้าที่ในการส่งเสริมคุณธรรม และมีระบบกำกับติดตามและประเมินผลการดำเนินงานส่งเสริมคุณธรรมและความสมานฉันท์ในมิติต่าง ๆ

(๓) มีภาคีเครือข่ายความร่วมมือในการส่งเสริมคุณธรรมในสังคมไทยเพิ่มมากขึ้น

(๔) ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก โดยมีการกำหนดให้มีการประเมินผลเรื่องคุณธรรมในด้านต่าง ๆ เพื่อเปรียบเทียบความมีคุณธรรมของพลเมือง

**ยุทธศาสตร์การส่งเสริมคุณธรรม**

แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙-๒๕๖๔) ประกอบด้วย ยุทธศาสตร์ ๔ ประเด็นยุทธศาสตร์และแต่ละยุทธศาสตร์ประกอบด้วยกลยุทธ์ต่าง ๆ ดังต่อไปนี้

**ยุทธศาสตร์ที่ ๑** วางระบบรากฐานการเสริมสร้างคุณธรรมในสังคมไทย มี ๘ กลยุทธ์ ดังนี้

กลยุทธ์ที่ ๑ วางระบบรากฐานการเสริมสร้างคุณธรรมของสถาบันครอบครัว

กลยุทธ์ที่ ๒ วางระบบรากฐานการเสริมสร้างคุณธรรมของสถาบันการศึกษา

กลยุทธ์ที่ ๓ วางระบบรากฐานการเสริมสร้างคุณธรรมของสถาบันศาสนา

กลยุทธ์ที่ ๔ วางระบบรากฐานการเสริมสร้างคุณธรรมของสถาบันเศรษฐกิจ

กลยุทธ์ที่ ๕ วางระบบรากฐานการเสริมสร้างคุณธรรมของสถาบันทางการเมืองการปกครอง (ภาคราชการและภาคการเมืองทุกระดับ)

กลยุทธ์ที่ ๖ วางระบบรากฐานการใช้วัฒนธรรมไทยเป็นฐานในการเสริมสร้างคุณธรรม

กลยุทธ์ที่ ๗ วางระบบรากฐานการใช้สื่อมวลชนเป็นเครื่องมือในการส่งเสริมคุณธรรม

กลยุทธ์ที่ ๘ วางระบบรากฐานการเสริมสร้างคุณธรรมในภาควิชาชีพ

**ยุทธศาสตร์ที่ ๒** สร้างความเข้มแข็งในระบบการบริหารจัดการด้านการส่งเสริมคุณธรรมให้เป็นเอกภาพ มี ๓ กลยุทธ์ ดังนี้

กลยุทธ์ที่ ๑ สร้างและพัฒนาระบบบริหารจัดการงานด้านส่งเสริมคุณธรรมและเสริมสร้างความ เป็นเอกภาพ แก่สถาบัน/องค์กรในสังคม

กลยุทธ์ที่ ๒ พัฒนาศักยภาพบุคลากรผู้ทำหน้าที่ในการส่งเสริมคุณธรรม

กลยุทธ์ที่ ๓ เสริมสร้างความเป็นเอกภาพด้วยคุณธรรม

**ยุทธศาสตร์ที่ ๓** สร้างเครือข่ายความร่วมมือในการส่งเสริมคุณธรรม มี ๕ กลยุทธ์ ดังนี้

กลยุทธ์ที่ ๑ สร้างและขยายเครือข่ายการขับเคลื่อนคุณธรรมในทุกภาคส่วน

กลยุทธ์ที่ ๒ พัฒนาเครือข่ายขับเคลื่อนคุณธรรม

กลยุทธ์ที่ ๓ ส่งเสริมและสนับสนุนภาคีเครือข่ายทุกภาคส่วนในการดำเนินงานด้านคุณธรรม

กลยุทธ์ที่ ๔ สร้างระบบบริหารจัดการภาคีเครือข่ายและแหล่งเรียนรู้ที่เอื้อต่อการส่งเสริมคุณธรรม

กลยุทธ์ที่ ๕ ใช้มาตรการทางด้านการเงินและการคลังในการส่งเสริมเครือข่ายคุณธรรม

**ยุทธศาสตร์ที่ ๔** ส่งเสริมให้ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก มี ๓ กลยุทธ์ ดังนี้

กลยุทธ์ที่ ๑ เสริมสร้างความร่วมมือระหว่างประชาคมอาเซียนในด้านการอยู่ร่วมกัน อย่างเอื้ออาทรแบ่งปัน และมีจิตสาธารณะ เพื่อโลกและประเทศชาติ

กลยุทธ์ที่ ๒ เสริมสร้างและธำรงไว้ซึ่งสันติภาพความมั่นคงและความยั่งยืนของภูมิภาคอาเซียนด้วยคุณธรรม

กลยุทธ์ที่ ๓ เสริมสร้างคุณธรรมและความร่วมมือระหว่างประชาคมอาเซียนและประชาคมโลกในการตระหนักและรักษาความสมดุลของธรรมชาติและสิ่งแวดล้อม

**ยุทธศาสตรที่ ๑ วางระบบรากฐานการเสริมสรางคุณธรรมในสังคมไทย**

**วัตถุประสงค์** ๑. เพื่อวางรากฐานแนวทางในการพัฒนาคุณธรรมใหแกสังคมทุกภาคสวน

๒. เพื่อเปนบรรทัดฐานในการประพฤติปฏิบัติตนในการดำรงชีวิต ประกอบสัมมาอาชีพ และอยูรวมกัน ในสังคมอยางสงบสุข มั่นคง และยั่งยืน (Sustainable Development)

๓. เพื่อสืบสานความเป็นไทยและยึดมั่นในสถาบันชาติ ศาสนา และพระมหากษัตริย์

**ตัวชี้วัดความสำเร็จ**

ทุกหน่วยงาน/องค์กรทั้งภาครัฐและเอกชนมีส่วนร่วมส่งเสริม สนับสนุน และดำเนินการส่งเสริมคุณธรรม ในสังคมไทยภายใต้บทบาทและหนาที่ของหน่วยงาน เช่น กำหนดนโยบายการส่งเสริมคุณธรรมภายในองค์กร วางแผนงาน จัดทำโครงการกิจกรรมเสริมสร้างปลูกฝังคุณธรรมและวัฒนธรรมประเพณีที่ดีงามให้แก่สังคม ยกย่อง เชิดชูองค์กรและบุคคลผู้มีผลงานดีเด่นในด้านส่งเสริมคุณธรรม

**ยุทธศาสตร์ที่ ๒ สร้างความเข้มแข็งในระบบการบริหารจัดการด้านการส่งเสริมคุณธรรมให้เป็นเอกภาพ**

วัตถุประสงค์

๑. เพื่อสร้างและพัฒนาระบบการบริหารจัดการด้านส่งเสริมคุณธรรมให้มีความเข้มแข็ง

๒. เพื่อขับเคลื่อนระบบการบริหารจัดการด้านคุณธรรมให้มีเอกภาพ

๓. เพื่อเสริมสร้างความเป็นเอกภาพให้แก่สังคมไทยด้วยคุณธรรม ตัวชี้วัดความสำเร็จ

๑. มีระบบกำกับติดตามและประเมินผลการดำเนินงานส่งเสริมคุณธรรมและความสมานฉันท์ในมิติ ต่าง ๆ

๒. มีหลักสูตรและจำนวนบุคลากรผู้ทำหน้าที่ในการส่งเสริมคุณธรรม

๓. มีระบบบริหารจัดการทางวิชาการองค์ความรู้ในเรื่องของการส่งเสริมคุณธรรมและ ความสมานฉันท์ พร้อมทั้งมีการวิจัยและมีการพัฒนามาตรฐานด้านการส่งเสริมคุณธรรม

๔. ภาคราชการพลเรือนมีระบบและกลไกการสนับสนุนและส่งเสริมคุณธรรมจริยธรรมข้าราชการ

๕. มีงบประมาณสนับสนุนการดำเนินงานส่งเสริมคุณธรรม ๖. มีความสมานฉันท์ในสังคมไทย

**ยุทธศาสตร์ที่ ๓ สร้างเครือข่ายความร่วมมือในการส่งเสริมคุณธรรม**

วัตถุประสงค์

๑. เพื่อเป็นการสร้างและขยายภาคีเครือข่ายคุณธรรมในสังคมให้เพิ่มมากขึ้น

๒. เพื่อผนึกกำลังทุกภาคส่วนให้มีส่วนร่วมในการส่งเสริมคุณธรรม อันเป็นการกระตุ้นสังคมให้เกิด กระแสแห่งการส่งเสริมคุณธรรมอย่างต่อเนื่องจนเกิดเป็นพลังที่สร้างสรรค์สามารถชี้นำสังคม

๓. เพื่อสร้างและพัฒนาบุคคลหรือองค์กรเครือข่ายให้เป็นแบบอย่าง ในการขับเคลื่อนงานส่งเสริม คุณธรรมให้เกิดผลสัมฤทธิ์

๔. เพื่อสนับสนุนให้มีการยกย่องเชิดชูบุคคล และองค์กรที่ประพฤติปฏิบัติตนเป็นแบบอย่างที่ดี ของสังคมในระดับต่าง ๆ ตัวชี้วัดความสำเร็จ

๑. จำนวนโรงเรียน ชมรม สมาคม หรือองค์กรที่เข้ามาร่วมเป็นภาคีเครือข่าย

๒. จำนวนศูนย์ศึกษาพระพุทธศาสนาวันอาทิตย์ หน่วยเผยแพร่คุณธรรม และหน่วยเผยแพร่หลักธรรม ในศาสนาอื่น

๓. มีภาคีเครือข่ายส่งเสริมคุณธรรมดีเด่นระดับชาติ ระดับจังหวัด ระดับอำเภอ และระดับท้องถิ่น

๔. มีมาตรการจูงใจทางด้านการเงินและการคลังสำหรับธุรกิจที่ดำเนินการส่งเสริมคุณธรรม จริยธรรม

๕. มีกองทุนสนับสนุนการส่งเสริมคุณธรรม

**ยุทธศาสตร์ที่ ๔ ส่งเสริมให้ประเทศไทยเป็นแบบอย่างด้านคุณธรรมในประชาคมอาเซียน และ**

**ประชาคมโลก**

วัตถุประสงค์

๑. เพื่อส่งเสริมให้ประเทศไทยเป็นแบบอย่างในการสร้างความร่วมมือด้านคุณธรรมในประชาคม อาเซียน และประชาคมโลก

๒. เพื่อสร้างความร่วมมือด้านคุณธรรมระหว่างประชาคมอาเซียนและประชาคมโลก

๓. เพื่อให้ประเทศไทยมีความมั่นคง สันติสุขและสามารถแก้ไขปัญหาความขัดแย้งโดยสันติวิธี และอยูดร่วมกันอย่างสันติสุขบนหลักการที่เป็นสากลแต่ยังคงเอกลักษณ์ความเป็นไทย

**ตัวชี้วัดความสำเร็จ**

๑. ประชาคมอาเซียนร่วมมือกันจัดกิจกรรมเสริมสร้างคุณธรรม วัฒนธรรมประเพณีอันดีงาม และ รักษาความสมดุลของธรรมชาติและสิ่งแวดล้อม

๒. มีศูนย์เรียนรู้ทางศาสนา ศิลปะ และวัฒนธรรมเพื่อความรู้สู่ประชาคมอาเซียน

๓. มีศูนย์ศาสนิกสัมพันธ์แห่งอาเซียน